Ðe Dawid, amesi ƒe nu nyo Mawu ƒe dzi ŋu la, sẽ ŋuta vevie le amesiwo wòɖe aboyoe ŋu, abe alesi ame aɖewo ƒo nya tae le Samuel II, 12:31 kple Kronika I, 20:3 ƒe nya nu enea?\nAo. Ðeko Dawid na Amonitɔ siwo wòɖe aboyoe la wɔ dɔ sesẽ. Alesi Biblia gɔmeɖeɖe aɖewo ɖe mawunyakpukpui siawo mee wɔe be gɔmesese nyuitɔ mesu amewo si le Dawid ƒe nuwɔna sia ŋu o.\nBiblia gɔmeɖeɖe siawo na Dawid dze abe ŋutasẽla gã aɖe ene le alesi woƒo nu tso eƒe nuwɔwɔ ɖe Amonitɔ siwo dzi wòɖu le aʋa me ŋui ta. Le kpɔɖeŋu me, Samuel II, 12:31 xlẽ le King James Version Biblia me ale: “Ekplɔ amesiwo le eme la do goe, eye wòɖo laxalaxawo wo dzi, eye wòna tasiaɖam siwo wotsɔna ƒoa lui zɔ wo dzi, eye wòɖo fía wo dzi, eye wòna woto kpo si me womena kpe le la me: eye alea wòwɔ na Amon-viwo ƒe duwo katãe.” Woɖe nuŋlɔɖi si le Kronika I, 20:3 hã gɔme nenema tɔgbe ke.\nGake abe alesi Biblia-nyala Samuel Rolles Driver gblɔe ene la, ŋutasẽnuwɔwɔ “mele nusiwo míenya tso Dawid ƒe agbenɔnɔ kple eƒe nuwɔnawo ŋu dome o.” Eyata numeɖeɖe aɖe si le The Anchor Bible me gblɔ be: “Dawid le dɔwɔlawo ƒe hatsotsowo nu ƒom ƒu be woawɔ dɔ le anyigba siwo wòxɔ le aʋa me la dzi, kple susu be viɖe natso eme na ye, eye edze ƒã be fia siwo ɖu aʋa dzi la lɔ̃a nusia wɔwɔ.” Le ɖekawɔwɔ me kple nya sia la, Adam Clarke ɖe nu me be: “Eyata nusi nya mawo fiae nye be, Ewɔ ameawo kluviwoe, eye wòna wowɔ dɔ le atidzeƒewo, le luƒotasiaɖam wɔƒewo, alo le tomenukuƒewo, . . . kple le ati kpakpa alo eŋuti zɔzrɔ̃ dɔwɔƒewo, kpakple le kpemeƒewo. Amewo dzedze, wo fifli, kple wo lalã aɖeke medze le mawunyakpukpui sia me o, eye womedze le Dawid ŋutɔ ƒe nuwɔna ɖe Amonitɔwo ŋu hã me o.”\nGɔmesese sia si sɔ wu la dze le egbegbe Biblia gɔmeɖeɖe geɖe me, eye wona eme kɔ ƒã be mele be woatsɔ nya ɖe Dawid ŋu be ewɔ funyafunya amewo wògbɔ eme o. * De dzesi alesi New English Translation (ƒe 2003 tɔ) ɖe mawunyakpukpui sia gɔmee: “Eɖe amesiwo le eme la ɖa eye wòna wotsɔ laxalaxawo, dzigawo, kple fíawo wɔ dɔ sesẽ, eye wòna wowɔ dɔ le kpemeƒe. Alea enye eƒe dɔwɔɖoɖo na Amonitɔwo ƒe duawo katã.” (Samuel II, 12:31) “Ekplɔ dua me tɔwo, eye wòna wotsɔ laxalaxawo, dzigawo, kple fíawo wɔ dɔ. Dawid wɔ nusia ɖe Amonitɔwo ƒe duawo katã ŋu.” (Kronika I, 20:3) Eʋegbe Biblia ƒe gɔmeɖeɖea hã wɔ ɖeka kple alesi agbalẽnyalawo se egɔmee, be: “Eye wòkplɔ dukɔ, si le eme la, ɖaɖo laxalaxadɔwo kple tasiaɖam, siwo wotsɔna ƒoa lui ƒe dɔwo, fíadɔwo kple kpememedɔwo nu.” (Samuel II, 12:31) “Ekplɔ dukɔ, si le eme la, ɖaɖo laxalaxadɔwo, luƒotasiaɖamdɔwo kple fíadɔwo nu. Alea Dawid wɔ Amon-viwo ƒe duwo katãe.”—Kronika I, 20:3.\nDawid mena Amonitɔ siwo wòɖe aboyoe la kpe fu manyagblɔ eye wòtsrɔ̃ wo ɖa nublanui makpɔmakpɔe o. Mesrɔ̃ eŋɔli me tɔwo ƒe tagbɔsesẽ gbenɔnɔ kple lãnuwɔwɔ siwo yia edzi le aʋawɔwɔ me la o.\n^ mm. 6 Ne wotrɔ ŋɔŋlɔdzesi ɖeka pɛ aɖe ko le mawunyakpukpui sia me la, woase egɔme le Hebrigbe me be “etsɔ wo na laxalaxadɔ” alo “edze wo (kple laxalaxa) wluiwluiwlui.” Gawu la, nya si wozãna na “kpemekpo” agate ŋu afia “kpetsoga.” Kpetsoga sia anɔ sue ale gbegbe be ame mate ŋu ayi eme o.\nw05 2/15 axa 27


Luka 1 - Holy Bible [Ewe Bible 1913] - (Luk 1)\nEsi ame geɖewo tso asi de nyatotoa ɖoɖo me le nyadzɔdzɔ, siwo nu wowu le mía dome la ŋuti,\nabe alesi amesiwo kpɔ eteƒe kple ŋku tso gɔmedzedzea me ke, eye wonye nya la ƒe dɔlawo, tsɔe de asi na mí ene la, ta la,\nenyo nye hã ŋu, esi medzro wo katã me kpɔ tsitotsito vaseɖe egɔme ke bena, maŋlɔe na wò ɖekaɖeka, amegã Teofil,\nbena nadze si nya, siwo wofia wò la, ƒe nyateƒenyenye.\nLe Herodes, si nye Yudea-fia, ƒe ŋkekewo me la mawununɔlaa ɖe li, eŋkɔ enye Zaxarya, si tso Abiya ƒe ŋkekeɖoɖo me, eye srɔ̃a tso Aron ƒe vinyɔnuviwo dome, eye eƒe ŋkɔ enye Elisabet.\nEye woa kple eve la katã wonye ame dzɔdzɔewo le Mawu ƒe ŋku me, eye wozɔna le Aƒetɔ la ƒe seawo kple eƒe ɖoɖoa wo katã nu mo makamakae.\nKe vi mele wo si o, elabena Elisabet tsi ko, eye woa kple eve la siaa woxɔ ƒe geɖe.\nKe eva me bena, esime wòle nunɔnɔdɔ wɔm le edzidzedze ƒe ŋkekeɖoɖo la nu le Mawu ƒe ŋku me\nle nunɔnɔdɔ ƒe kɔa nu la, nudzidze dze edzi bena, wòayi ɖe Aƒetɔ la ƒe xɔa me, eye wòamè nu.\nEye ameha blibo la katã le gbe dom ɖa le gota le numeɣi la.\nKe Aƒetɔ ƒe dɔla ɖe eɖokui fiae, le tsitre ɖe numemlekpui la ƒe nuɖusi me.\nEye esi Zaxarya kpɔe la, eɖi vo, eye vɔvɔ̃ dze edzi.\nKe dɔla la gblɔ nɛ bena: Megavɔ̃ o, Zaxarya; elabena wose wò kukuɖeɖe la, eye srɔ̃wò Elisabet adzi ŋutsuvi na wò, eye nayɔ eƒe ŋkɔ be Yohanes.\nEye wòanye dzidzɔ kple aseyetsotso na wò, eye ame geɖewo adzo dzi le eƒe dzidzi ŋuti.\nElabena anye gã le Aƒetɔ la ŋku me, eye mele wein alo aha sesẽ no ge o, eye Gbɔgbɔ kɔkɔe ayɔe fũ tso keke dadaa ƒe dɔ me ke.\nEye wòatrɔ Israel-viwo dome ame geɖewo ava Aƒetɔ, woƒe Mawu la gbɔ.\nEye wòanɔ eŋgɔ le Eliya ƒe gbɔgbɔ kple ŋusẽ me be, wòatrɔ fofowo ƒe dziwo ava ɖeviwo gbɔ kple tosẽlawo ɖe ame dzɔdzɔewo ƒe nunya me, ne wòadzra dukɔ la ɖo ɖi woasu te na Aƒetɔ la.\nEye Zaxarya gblɔ na dɔla la bena: Nuka me madze si nusia le mahã? Elabena nye la amegã ɖeɖi menye, eye srɔ̃nye hã xɔ ƒe geɖe.\nEye dɔla la ɖo eŋu nɛ bena: Nyee nye Gabriel, si nɔa tsitre ɖe Mawu ŋku me, eye wòdɔm ɖa, be maƒo nu na wò, eye magblɔ nya nyui sia fia wò\nEye kpɔ ɖa, wò aɖe latu, eye mele ŋute ge aƒo nu o, halase ŋkeke, si dzi nusiawo ava ve me, le esi mèxɔ nye nya, siwo nu woawu le woƒe ɣeyiɣi me la, dzi se o la ŋuti.\nEye dukɔ la le Zaxarya lalam, eye woƒe mo wɔ yaa le eƒe mawuxɔ me tsitsi la ŋuti.\nKe esi wòɖo go la, mete ŋu ƒo nu na wo o, eye wodze sii bena, ekpe nu le mawuxɔ la me, eye wòmia asi wo, eye wòtsi nu maƒomaƒo.\nEye wòva me bena, esime wowu eƒe subɔsubɔ ŋkekeawo nu la, edzo yi eƒe me.\nEye le ŋkeke siawo megbe la srɔ̃a Elisabet fɔ fu, eye wòɣla eɖokui ɣleti atɔ̃ hegblɔ bena:\nElabena ale Aƒetɔ la wɔ nam le ŋkeke, siwo me wòkpɔm ɖa, be wòaɖe nye ŋukpe ɖa le amewo dome.\nɖe ɖetugbi, si ŋugbe wodo na ŋutsua ɖe, si ŋkɔ nye Yosef, tso Dawid ƒe me la gbɔ, eye ɖetugbi la ŋkɔe nye Maria.\nEye esi mawudɔla va me le egbɔ la, egblɔ nɛ bena: Medo gbe na wò, wò amesi nu wòve! Aƒetɔ la li kpli wò.\nKe eƒe dzi lã kpo le nya la ŋuti, eye wòde ŋugble sẽ bena: Nuka gbedoname gɔ̃ enye esi!\nEye dɔla la gblɔ nɛ bena: Megavɔ̃ o, Mana! Elabena èkpɔ amenuveve le Mawu gbɔ.\nEye kpɔ ɖa, èle fu fɔ ge, eye nadzi ŋutsuvi, eye nayɔ eƒe ŋkɔ be Yesu.\nEya la anye gã, eye woayɔe be dziƒoxɔ la ƒe Vi, eye Aƒetɔ Mawu la atsɔ fofoa Dawid ƒe fiazikpui la anae;\neye wòaɖu fia le Yakob ƒe aƒe dzi tegbetegbe, eye nuwuwu manɔe na eƒe fiaɖuƒe la o.\nEye Maria gblɔ na dɔla la bena: Aleke nusia lava mee, esi nyemenya ŋutsu o mahã?\nEye kpɔ ɖa, Elisabet, wò ƒometɔ la, fɔ fu le ŋutsuvi dzi ge le eƒe nyagãkuku me, eye ɣleti sia enye adelia na eya, amesi woyɔna be konɔ.\nEye Maria gblɔ bena: Kpɔ ɖa, Aƒetɔ la ƒe dɔlanyɔnu menye, ava me nam le wò nya la nu. Eye mawudɔla dzo le egbɔ.\nEye Maria tsi tre le ŋkeke siawo me, eye wòɖe abla yi to la dzi, ɖe Yuda-dua ɖe me;\neye woge ɖe Zaxarya ƒe me, eye wòdo gbe na Elisabet.\nEye wòva me bena, esi Elisabet se Mana ƒe gbedoname ko la, via ho le eƒe dɔ me; eye Gbɔgbɔ kɔkɔe yɔ Elisabet fũ,\neye wòdo ɣli kple gbe sesẽ gblɔ bena: Woayra wò le nyɔnuwo dome, eye woayra wò dɔmevi la!\nEye afika gɔ̃ nusia tso bena, nye Aƒetɔ la dada va gbɔnye mahã?\nElabena kpɔ ɖa, esi wò gbedoname ɖi ɖe nye to me la, ɖevi la ho le nye dɔ me le dzidzɔ ŋuti.\nEye Maria gblɔ bena: Nye luʋɔ do Aƒetɔ la ɖe dzi,\neye nye gbɔgbɔ tso aseye le Mawu, nye xɔla ŋuti,\nbena ekpɔ eƒe dɔlanyɔnu ƒe bɔbɔnyenye ɖa; elabena kpɔ ɖa, tso esia dzi la ƒomewo katã woayɔm be yayrame,\nbena ŋusẽtɔ la wɔ nu dzɔtsuwo nam, eye kɔkɔe nye eƒe ŋkɔ.\nEye eƒe nublanuikpɔkpɔ li tso dzidzime vaseɖe dzidzime na amesiwo vɔ̃nɛ.\nEwɔ nu sesẽ kple eƒe abɔ; ekaka amesiwo ɖo wo ɖokui ɖe dzi le woƒe dzimesusuwo me la me.\nEtu asi ŋusẽtɔwo ƒu anyi tso fiazikpuiwo dzi, eye wòdo ame bɔbɔɖanyiwo ɖe dzi.\nEya dɔwuitɔwo kple nu nyuiwo, eye kesinɔtɔwo la eɖo wo ɖa ƒuƒlu.\nEde eƒe dɔla Israel dzi hena ŋkuɖoɖo nublanuikpɔkpɔ dzi;\nate alesi wòƒo nu na mía fofowo ene, na Abraham kple eƒe ƒome vaseɖe mavɔ me.\nEye Maria nɔ egbɔ anɔ ɣleti etɔ̃; eye wògbugbɔ yi ye ŋutɔ ƒe me.\nAzɔ la Elisabet ƒe vidziɣi ɖo, eye wòdzi ŋutsuvi.\nEye esi eƒe aƒelikawo kple eƒe ƒometɔwo se bena, Aƒetɔ kpɔ nublanui geɖe nɛ la, wokpɔ dzidzɔ kpakplii.\nEye wòva ve me le ŋkeke enyilia dzi bena, wova aʋa tso ge na ɖevi la, eye wotsɔ fofoa ŋkɔ Zaxarya nɛ.\nEye dadaa xa edzi gblɔ bena: O! Ɖeko woayɔe be Yohanes.\nEye wogblɔ nɛ bena: Amea ɖeke mele wò ƒome, si wotsɔ ŋkɔ sia na o.\nEye wòmia asi fofoa, alesi wòdi be, woayɔ nɛ.\nEye wòbia nuŋlɔkpe suea ɖe, eye wòŋlɔ bena: Yohanes enye eƒe ŋkɔ. Tete wo katã ƒe mo wo yaa.\nEye eƒe nu ke enumake, eye eƒe ade trɔ, eye wòƒo nu le Mawu kafum.\nEye vɔvɔ̃ va amesiwo katã ɖe aƒelika kpli wo la dzi, eye woƒo nu le nyadzɔdzɔ siawo katã ŋuti le Yudea-tonyigba blibo la katã dzi.\nEye amesiwo katã see la, wòlée ɖe ta me le gbɔgblɔm bena: Nuka gɔ̃ ɖevi sia ava zu mahã? Elabena Aƒetɔ la ƒe asi hã li kplii.\nEye fofoa Zaxarya yɔ fũ kple Gbɔgbɔ kɔkɔe, eye wògblɔ ɖe anyi bena:\nWoakafu Aƒetɔ, Israel ƒe Mawu la, elabena eva kpɔ eƒe dukɔ ɖa, eye wòwɔ ɖeɖe nɛ,\neye wòna xɔxɔ ƒe dzo do na mí le Dawid, eƒe dɔla, ƒe me;\nabe alesi wòƒo nu to eƒe nyagblɔɖila kɔkɔe, siwo li tso blema ke la, ƒe nu me ene:\nƉeɖe tso miaƒe futɔwo kple amesiwo katã léa fu mi la, ƒe asi me;\nbe yeakpɔ nublanui na mía fofowo, eye yeaɖo ŋku yeƒe nubabla kɔkɔe,\natamkaka, si wòka na mia fofo Abraham la dzi?\nbe esi wòɖe mi tso miaƒe futɔwo si me la, wòana miasubɔe kple mavɔ̃mavɔ̃\nle kɔkɔenyenye kple dzɔdzɔenyenye me, miaƒe ŋkekewo katã le eƒe ŋku me.\nKe wò, ɖevi la, woayɔ wò be dziƒoʋitɔ ƒe nyagblɔɖila; elabena àdze Aƒetɔ la ŋgɔ, be nadzra eƒe mowo ɖo,\nbe nana xɔxɔ ƒe nyanya le woƒe nuvɔ̃tsɔtsɔke me\nle míaƒe Mawu ƒe dɔmetɔtrɔ kple nublanuikpɔkpɔ ŋuti, esime kekeli dze tso dziƒo ʋĩ va kpɔ mí ɖa,\nbe wòaklẽ na amesiwo bɔbɔ nɔ viviti kple ku ƒe vɔvɔli me, be wòaɖo míaƒe afɔwo ŋutifafa ƒe mɔ dzi.\nEye ɖevi la tsi, eye wòva sẽ ŋu le gbɔgbɔ la me; eye wòle gbedzi vaseɖe eɖeɖefia Israel ŋkeke dzi.


Yesu Do Tedzivi Yi Yerusalem | Biblia Me Ŋutinya\nYesu Gbɔna Abe Fia Ene\nESI Yesu da dɔ na nubiala ŋkunɔ eveawo megbe teti ko la, eva kɔƒe sue aɖe si te ɖe Yerusalem ŋu la me. Egblɔ na eƒe nusrɔ̃lawo dometɔ eve be: ‘Miyi kɔƒe ma me, eye miakpɔ tedzivi nyui aɖe. Mitui ne miakplɔe vɛ nam.’\nEsi wokplɔ tedzivia vɛ na Yesu la, enɔ edzi. Eye wòdoe yi Yerusalem, afisi medidi o la. Esi wòte ɖe dua ŋu la, ameha gã aɖe va do goe. Wo dometɔ geɖe ɖe woƒe awuwo heɖo ɖe mɔa dzi. Ame aɖewo tso deʋayawo. Woɖo esiawo hã ɖe mɔa dzi hedo ɣli be: ‘Mawu neyra fia, si gbɔna le Yehowa ƒe ŋkɔ me!’\nGbaɖegbe ʋĩ le Israel la, fia yeyewo doa tedzivi gena ɖe Yerusalem be woatsɔ wo ɖokui afia ameawo. Esia wɔm Yesu le. Eye amesiawo le fiafiam be yewodi be Yesu nanye yewoƒe fia. Gake menye ameawo katãe di nenema o. Nusi dzɔ esime Yesu yi ɖe gbedoxɔa me la aɖe esia afia mí.\nYesu da dɔ na ŋkunɔwo kple bunɔwo le gbedoxɔa me. Esi ɖevi suewo kpɔe la, wodo ɣli hekafu Yesu. Gake esia ve dɔme na nunɔlawo, eye wogblɔ na Yesu be: ‘Èle nusi gblɔm ɖeviawo le la sema?’\nYesu ɖo ŋu be: ‘Ẽ, mele esem. Ðe miexlẽe kpɔ le Biblia me be: “Ðevi suewo ƒe nu mee Mawu aɖe kafukafu tsoe” oa?’ Eyata ɖeviawo yi edzi hekafu Mawu ƒe fia la.\nMíedi be míanɔ abe ɖevi mawo ene oa? Ame aɖewo adze agbagba be míadzudzɔ nuƒoƒo le Mawu ƒe fiaɖuƒea ŋuti. Gake míayi edzi agblɔ nukunu siwo Yesu awɔ na amewo la na ame bubuwo.\nEsime Yesu nɔ anyigba dzi la, ɣeyiɣi mede nɛ be wòadze fiaɖuɖu gɔme o. Ɣekaɣie ɣeyiɣi sia ava? Yesu ƒe nusrɔ̃lawo di be yewoanya. Míaxlẽ nu tso esia ŋuti emegbe.\nMateo 21:1-17; Yohanes 12:12-16..\nEna nya si wogblɔ ɖi ƒe alafa atɔ̃ do ŋgɔ la va eme.


Yesu Ƒe Nukunu Evelia Esime Wòle Kana | Yesu Ƒe Agbemeŋutinya\nEƒe Nukunu Evelia Esime Wòle Kana\nMARKO 1:14, 15 LUKA 4:14, 15 YOHANES 4:43-54\nYESU LE GBEƑÃ ÐEM BE “MAWU FIAÐUƑE LA GOGO”\nEDA GBE LE ŊUTSUVI AÐE SI LE DIDIƑE LA ŊU\nEsi Yesu nɔ Samaria ŋkeke eve aɖewo megbe la, eyi wo de nutowo me. Ewɔ gbeƒãɖeɖedɔ gã aɖe le Yudea, gake menye ɖe wòle tɔtrɔm yina Galilea be yeagbɔ ɖe eme o. Ke boŋ edze subɔsubɔdɔ si lolo wu kura la gɔme le nuto sia si me wòtsi le la me. Anye be menɔ mɔ kpɔm be woaxɔ ye nyuie le afi ma o, elabena abe ale si Yesu gblɔe ene la, “womedea bubu nyagblɔɖila aɖeke ŋu le wo de o.” (Yohanes 4:44) Le esi teƒe be eƒe nusrɔ̃lawo nanɔ eŋu la, wotrɔ yi woƒe aƒewo me le woƒe ƒomeawo kple woƒe dɔwɔɖui siwo wogblẽ ɖi la gbɔ.\nGbedeasi kae Yesu te gbeƒãɖeɖee? Eyae nye be: “Mawu Fiaɖuƒe la gogo. Mitrɔ dzi me, eye mixɔ nya nyui la dzi se.” (Marko 1:15) Aleke amewo wɔ nui? Le nyateƒe me la, Galileatɔ geɖe xɔ Yesu nyuie eye wode bubu eŋu. Menye eƒe gbedeasia ta koe o. Galileatɔ aɖewo va Ŋutitotoŋkekenyuia ɖuƒe le Yerusalem ɣleti aɖewoe nye ema va yi eye wokpɔ nukunu siwo Yesu wɔ.—Yohanes 2:23.\nAfi kae Yesu dze subɔsubɔdɔ gã si wòwɔ le Galilea la gɔme tsoe? Anɔ eme be Kana, afi si wòtrɔ tsi wòzu wain le le srɔ̃ɖeŋkekenyui aɖe ɖuƒe va yi lae. Le eƒe vava evelia sia me la, Yesu se nu tso ɖevi aɖe si dze dɔ vevie ɖo kudo nu la ŋu. Fia Herodes Antipa ŋu me aɖe ƒe vie, eye fia siae na wotso ta le Yohanes Amenyrɔɖetsimelaa nu emegbe. Fiaŋume sia se be Yesu tso Yudea va Kana. Eya ta ŋutsua zɔ mɔ tso eƒe me le Kapernaum va Yesu di ge le Kana. Ŋutsu sia si lé blanui la ɖe kuku na Yesu vevie be: “Aƒetɔ, va, hafi vinye la naku!”—Yohanes 4:49.\nNya si Yesu gblɔ tsɔ ɖo eŋu na ŋutsua anya wɔ moyaa nɛ ŋutɔ. Egblɔ be: “Heyi, viwò la le agbe.” (Yohanes 4:50) Herodes ŋu me la xɔ Yesu dzi se eye wòtrɔ ɖo ta aƒe. Esi wòyina la, edo go eƒe kluvi siwo le du dzi be yewoava gblɔ nya nyui aɖe nɛ. Ɛ̃, wogblɔ nɛ be via le agbe eye wòle lãmesẽ me! Esi wòdi be yeakpɔ kpeɖodzi le nu si na ɖevia haya ŋu la, ebia wo be: ‘Gaƒoƒo ka mee wòhaya?’\nWoɖo eŋu be: “Asrã la dzo le edzi etsɔ le gaƒoƒo adrelia dzi.”—Yohanes 4:52.\nFiaŋume la kpɔe be ɣemaɣi tututue Yesu gblɔ be, “Viwò la le agbe.” Le ema megbe la, ŋutsu kesinɔtɔ sia si si kluviwo le la kple eƒemetɔwo katã va zu Kristo ƒe nusrɔ̃lawo.\nEya ta Kana nye afi si Yesu wɔ nukunuwo le zi eve. Etrɔ tsi wòzu wain eye emegbe eda gbe le ŋutsuvi si le didiƒe tso egbɔ anɔ kilometa 26 la ŋu. Menye nukunu siawo koe wòwɔ ya o. Gake nukunu sia wɔ akpa vevi aɖe, elabena ena eƒe tɔtrɔ gbɔ va Galilea ɖe dzesi. Edze ƒãa be enye nyagblɔɖila si tso Mawu gbɔ, gake bubu kae ‘woade nyagblɔɖila sia ŋu le wo de’?\nEsia adze kɔtɛ ne Yesu va ɖo wo de Nazaret. Nu kae le elalam le afi ma?\nEsi Yesu trɔ gbɔ va Galilea la, gbedeasi kae wòte gbeƒãɖeɖee, eye aleke amewo xɔe?\nNukunu kae Yesu gawɔ esime wònɔ Kana, eye dɔ kae wòwɔ ɖe ame siwo wòɖe vi na la dzi?\nNu kae ɖe dzesi le ale si Yesu da gbe le ŋutsuvi aɖe ŋu le Kapernaum la ŋu?


GBE BUBU Albanian Arabic Bicol Chichewa China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Croatian Czech Danish Dutch Estonian Eŋlisi Eʋegbe Finnish Franse Ga Georgian German Hiligaynon Hungarian Igbo Indonesian Italian Japanese Kirghiz Korean Latvian Lithuanian Malagasy Malayalam Myanmar Norwegian Ossetian Papiamento (Aruba) Papiamento (Curaçao) Polish Portuguese Rarotongan Romanian Samoan Sepedi Setswana Shona Silozi Sinhala Slovak Slovenian Spanish Sranantongo Swahili Swedish Tagalog Tatar Thai Tsonga Turkish Ukrainian Urdu Vietnamese\nKristmas Kple Ƒe Yeye—Anɔ abe Alesi Nèdii Enea?\n“Peter [the Great] de se be woawɔ sɔleme tɔxɛ aɖe le Ƒe Yeyea dzi le sɔlemewo katã me le January 1. Egblɔ kpee be ele be woatsɔ Kristmas-ti aɖo atsyɔ̃e na ʋɔtrutiwo le aƒewo me, eye wòde se be Moscow nɔlawo katã ‘naɖee afia be yewokpɔ dzidzɔ to wo nɔewo kafukafu kple ɣli’ me le Ƒe Yeyea dzi.”—Peter the Great—His Life and World.\nNUKAE nèle mɔ kpɔm na le azã si ame geɖe yɔna be Kristmas ɖuɣi, si gbɔna dzi? Le xexeame godoo la, amewo gblɔna be ɣeyiɣi sia nye Kristmas si nye Yesu ƒe dzigbezã ɖuɣi, gake Ƒe Yeye ɖuɖu hã kpe ɖe eŋu. Eyata menye ŋkeke ɖeka ƒe azãe wònye o. Dzilawo kple ɖeviwo siaa xɔa mɔkeke ɣemaɣi, eyata edze abe anye ɣeyiɣi nyui aɖe si dzi ƒomewo awɔ nu ɖekae ene. Ke hã, ame bubuwo gblɔna be enye “Kristmas ɖuɣi” elabena wole mɔ kpɔm be yewoade bubu Kristo ŋu le ƒea ƒe ɣeyiɣi sia me. Ðewohĩ wò hã èsena le ɖokuiwò me be esiae nye susu vevi si ta woɖua azãa ɖo.\nEɖanye bubu dede Kristo ŋu, alo ƒomewo ƒe ɣeyiɣi kpɔkpɔ awɔ nu ɖekae, alo wo kple evea siaa tae woɖua azã sia ɖo o, srɔ̃ŋutsu kple srɔ̃nyɔnu kpakple ɖevi miliɔn geɖe kpɔa mɔ na ɣeyiɣi sia vevie le xexeame godoo. Ke ƒe sia me tɔ ya ɖe? Ðe ƒomewo le eɖu ge abe alesi wodii enea, eye ɖe Mawu bunɛ be enye ɣeyiɣi tɔxɛ aɖea? Ne miaƒe ƒomea me tɔwo katã ava ƒo ƒu ɖekae la, ɖe azãa ayi abe alesi nèdii enea, alo ɖe wò mɔkpɔkpɔwo azu dzodzroa?\nAme geɖe siwo kpɔa mɔ na mawusubɔsubɔ nuwɔnawo va de dzesii be nusiwo meɖea Kristotɔnyenye ƒe gbɔgbɔ fiana o boŋ ye yia edzi le Kristmas kple Ƒe Yeye ɖuɣi zi geɖe. Azãa ɖuɣi va zu nunanawo xɔɣi dzro aɖe ko, kplɔ̃ɖoɖo si me woɖea agbenɔnɔ siwo medea bubu Kristo ŋu o fiana le ƒe mɔnukpɔkpɔ, alo ƒuƒoƒo ɖekae ado dzidzɔ na ame nɔewo ko. Zi geɖe la, amesiwo yia ƒuƒoƒe mawo dometɔ aɖewo ɖua nu tsu, mua aha hegblẽa wɔnawo dome, eye wowɔa dzre siwo me ŋutasẽnuwɔnawo nɔna ɣesiaɣi. Ðewohĩ èkpɔ esia teƒe kpɔ, alo edzɔ ɖe wò ŋutɔ dziwò kpɔ.\nNe nenemae la, ke àte ŋu akpɔe be tso Peter the Great (Pierre le Grand), Russiatɔwo ƒe Fiagã si ŋu nya míegblɔ va yi, ƒe ɣeyiɣia me vaseɖe fifia la, tɔtrɔ gobi aɖeke meva o. Alesi nɔnɔmeawo le edzi yimee egbea ɖea fu na ame geɖe, eye wodi be azãa ɖuɣi nanye ŋugbledede tso mawusubɔsubɔnyawo ŋu kpakple gomekpɔkpɔ le hadede tuameɖo me kple ƒometɔwo hafi. Ame aɖewo dzea agbagba be yewoahe tɔtrɔ aɖewo vɛ to nya aɖewo abe esiawo tɔgbe ene gbɔgblɔ dzi be Yesu tɔe nye azãa. Gake ɖe woate ŋu ahe tɔtrɔ aɖe vɛa? Eye ɖe esia le bubu de ge Kristo ŋu nyateƒea? Ðe susu aɖewo li si ta mele be woaɖu azãa oa?\nDukɔ aɖe li si me tɔwoe wòle na koŋ be woakpɔ ŋudzedze ɖe ƒea ƒe ɣeyiɣi sia ŋu. Na míatsɔe be míele dukɔ ma me ne míadzro nyaa me kpɔ, be míakpɔ ŋuɖoɖo siwo sɔ.\nƉoe Ɖe Amewo Ɖoe Ɖe Amewo Kristmas Kple Ƒe Yeye Anɔ abe Alesi Nèdii Enea?\nw05 12/15 axa 3


Yesaya 49 - Holy Bible [Ewe Bible 1913] - (Yes 49)\nMi ƒukpowo, miɖo tom, mi adzɔge dukɔwo, miƒu to anyi! Yehowa yɔm tso dɔ me ke, eye wòyɔ ŋkɔnye tso danye ƒe do me ke.\nEwo nye nu abe yi ɖaɖɛ ene, eɣlam ɖe eƒe asi ƒe vɔvɔli te, eye wòtsɔm wo aŋutrɔ biɖoe hetsɔm ƒo ɖe eƒe daku me.\nEye wògblɔ nam be: Israel, nye dɔla nènye, amesi ŋu mawo ɖokuinye kɔkɔe ɖo.\nKe megblɔ be: Medze agbagba yakatsyɔ, eye megblẽ nye ŋusẽ ɖe ya me dzodzro; ke Yehowa si me nye nya le, eye nye fetu le nye Mawu gbɔ.\nAzɔ ale Yehowa, amesi mèm tso dɔ me ke hewɔ eƒe dɔlae, ne wòakplɔ Yakob agbɔe, eye wòaƒo Israel nu ƒu la gblɔ nam esi; elabena bubu le ŋunye le Yehowa ŋku me, eye nye Mawu enye nye ŋusẽ.\nEgblɔ bena: Nu tsɛ wònye be, nènye nye dɔla, ne nafɔ Yakob ƒe toawo ɖe tsitrenu, eye nakplɔ Israel ƒe amesiwo woɖe la agbɔe; metsɔ wò ɖo kekeli na dukɔwo hã, ne nanye nye xɔname vaseɖe anyigba ƒe mlɔenu ke.\nAle Yehowa, Israel ƒe xɔnametɔ kple eƒe kɔkɔetɔ la gblɔ na amesi wodo vloe, amesi dukɔ la nyɔ ŋui, amesi nye dziɖulawo ƒe kluvi la, enye si; Fiawo akpɔe ahatso ɖe tsitrenu, eye amegãwo aɖe ta agu le Yehowa, amesi metrɔa ta me o la ta, le Israel ƒe kɔkɔetɔ, amesi tia wò la ta.\nne nagblɔ na gatɔwo be: Mido! eye na amesiwo le viviti me la be: Miva kekeli nu! Woaɖu gbe le mɔ to, eye woƒe gbeɖuƒe anɔ togbɛ ƒeƒlewo katã ta me.\nDɔ kple tsikɔ mawu wo o, eye ŋdɔ kple ɣe maɖu wo o, elabena wo nuvela le wo kplɔm, eye woakplɔ wo ato tsidzidziwo ŋu.\nMatsɔ nye towo katã awɔ mɔe, eye wòado nye mɔ tatawo.\nKpɔ ɖa, amesiwo atso adzɔge ava, ame kemewo atso anyiehe kple ɣetoɖoƒe, eye ame bubuwo atso Sinitɔwo ƒe anyigba dzi.\nMi dziƒowo, mitso aseye, anyigba, kpo dzidzɔ, eye mi towo, mido aƒa; elabena Yehowa fa akɔ na eƒe dukɔ, eye wòkpɔ nublanui na eƒe hiãtɔwo.\nKe Zion be: Yehowa gblẽm ɖi, Aƒetɔ la ŋlɔm be.\nKpɔ ɖa, meŋlɔ wò ɖe nye asi ŋu, wò gliwo le ŋkunye me ɖaa.\nViwòwo gbɔna afa tsɔtsɔe, tsrɔ̃wòlawo kple gblẽwòlawo atu le mewo adzo.\nFɔ ka dzi nakpɔ nu godoo: Wo katã woƒo takpli gbɔna va gbɔwò! Yehowa be: Meta ɖokuinye ƒe agbe: Ado wo katã abe lekewɔnu ene, eye atso wo abla ali dzi abe ŋugbetɔ ene.\nAzɔ wò aƒedo, wò gbegbe kple wò anyigba, si wogblẽ la, axaxa ŋuta na edzinɔlawo, eye gblẽwòlawo anɔ adzɔgedzɔgee na wò.\nAzɔ vi, siwo woɖe le ŋuwò la, agblɔ ɖe to me na wò be: Nɔƒe la xaxa nam, te ɖa tso gbɔnye, ne manɔ anyi!\nEye àgblɔ le wò dzi me be: Woɖe vi le ŋunye, eye metsi ko, wode aboyom, eye wonyãm de gbe tso, ameka dzi esiawo nam? Ameka nyi wo wotsi? Kpɔ ɖa, nye ɖeka ko wogblẽ ɖi, afika woawo ya no?\nAle Aƒetɔ Yehowa gblɔ esi: Kpo ɖa, mamiã asi dukɔwo, eye mado aflaga ɖe dzi na anyigba dzi dukɔwo, ne woatsɔ wò ŋutsuviwo ɖe akɔnu vɛ, eye woakɔ wò nyɔnuviwo ɖe abɔta ve.\nFiawo anye vinyilawo na wò, eye wo srɔ̃wo anye nonala na wò; woade ta agu atsyɔ mo anyi ɖe ŋkuwò me, eye wòaɖuɖɔ wò afɔ ŋu ke, eye adze si be, nyee nye Yehowa, eye nyemenana ŋu kpea amesiwo ɖoa ŋu ɖe ŋunye la o.\nƉe woaxɔ nuhaha le kalẽtɔ sia? eye ɖe aboyomewo age le ŋutasẽla sia?\nYehowa be: Woxɔa aboyomewo le kalẽtɔ si, eye nuhaha gena le ŋutasẽla si; mawo avu kple amesiwo le avu wɔm kpli wò, eye maɖe viwòwo;\nmana amesiwo te wò ɖe anyi la, naɖu woawo ŋuta ƒe lã, eye woamu woƒe ʋu abe wein ene. Eye ŋutilãwo katã nadze sii be, nye Yehowa enye wò xɔnametɔ, eye Yakob ƒe ŋusẽtɔ enye wò ɖela.


4 Mose 23 | Biblia Le Internet Dzi | Xexe Yeye Gɔmeɖeɖe\nBileam ƒe hamelo gbãtɔ (1-12)\nBileam ƒe hamelo evelia (13-30)\n23 Bileam gblɔ na Balak be: “Ði vɔsamlekpui+ adre ɖe afi sia eye nàna woakplɔ nyitsu adre kple agbo adre vɛ nam.” 2 Enumake Balak wɔ abe ale si tututu Bileam gblɔ ene. Eye Balak kple Bileam tsɔ nyitsu ɖeka kple agbo ɖeka sa vɔ le vɔsamlekpuiawo dometɔ ɖe sia ɖe dzi.+ 3 Eye Bileam gblɔ na Balak be: “Va tɔ ɖe wò numevɔsa la gbɔ, ne maɖe kpɔ. Ðewohĩ Yehowa agblɔ nya aɖe nam. Nu sia nu si wòaɖe afiam la, magblɔe na wò.” Ale wòyi togbɛ ƒeƒle aɖe dzi. 4 Mawu ɖe eɖokui fia Bileam+ eye Bileam gblɔ nɛ be: “Meɖi vɔsamlekpui adreawo ɖe akasa nu, eye metsɔ nyitsu ɖeka kple agbo ɖeka sa vɔ le vɔsamlekpuiawo dometɔ ɖe sia ɖe dzi.” 5 Yehowa de nya aɖe nu na Bileam,+ eye wògblɔ nɛ be: “Trɔ yi Balak gbɔ nàgblɔ nya siawo nɛ.” 6 Ale wòtrɔ va Balak gbɔ hekpɔ eya kple Moab-megãwo katã wotɔ ɖe eƒe numevɔsa la gbɔ. 7 Eye wòdo hamelo sia nɛ be:+ “Moab-fia Balak kplɔm tso Aram,+Tso ɣedzeƒetowo dzi be, ‘Va ƒo fi de Yakob nam. Ɛ̃, va do ɖiŋu na Israel.’+ 8 Aleke wɔ maƒo fi ade ame siwo Mawu meƒo fi de o? Eye aleke wɔ mado ɖiŋu na ame siwo Yehowa medo ɖiŋu na o?+ 9 Mele wo kpɔm tso agakpewo tame,Eye mele wo kpɔm tso togbɛwo dzi. Dukɔ la le wo ɖokui si le afi ma,+Womebu wo ɖokui ɖe dukɔ bubuwo dome o.+ 10 Ame kae ate ŋu axlẽ Yakob si sɔ gbɔ abe kekuiwo+ eneAlo ate ŋu axlẽ Israel ƒe akpa enelia gɔ̃ hã? Madi be maku* abe ale si ame dzɔdzɔe kunae ene,Eye nye nuwuwu nanɔ abe wo tɔ ene.” 11 Eye Balak gblɔ na Bileam be: “Nu kae nye esia nèwɔ ɖe ŋunye? Ðe mekplɔ wò vɛ be nàƒo fi ade nye futɔwo nam, ke kpɔ ɖa, èva yra wo boŋ.”+ 12 Eɖo eŋu nɛ be: “Alo menye nya si Yehowa de nu nam lae wòle be magblɔ oa?”+ 13 Balak gagblɔ nɛ be: “Meɖe kuku, va míayi teƒe bubu, afi si nàte ŋu atɔ ɖo akpɔ wo le. Dukɔ la ƒe akpa sue aɖe ko nàkpɔ, màkpɔ wo katã o. Nɔ afi ma nàƒo fi ade wo nam.”+ 14 Eye wòkplɔe yi Zofim gbedzi, le Pisga To tame,+ eye wòɖi vɔsamlekpui adre hetsɔ nyitsu ɖeka kple agbo ɖeka sa vɔ le vɔsamlekpuiawo dometɔ ɖe sia ɖe dzi.+ 15 Eya ta Bileam gblɔ na Balak be: “Tɔ ɖe afi sia, ɖe wò numevɔsa la gbɔ, ne mayi aɖado ɖe Eŋkume le afi mɛ.” 16 Eye Yehowa ɖe eɖokui fia Bileam, eye wòde nya nu nɛ, eye wògblɔ be:+ “Trɔ yi Balak gbɔ nàgblɔ nya siawo nɛ.” 17 Ale wòtrɔ va egbɔ hekpɔ eya kple Moab-megãwo wotɔ ɖe eƒe numevɔsa la gbɔ. Eye Balak biae be: “Nya kae Yehowa gblɔ?” 18 Eye wòdo hamelo sia nɛ be:+ “Balak, tso nàsee. Oo Zipor vi, ɖo tom. 19 Mawu menye amegbetɔ, ne wòaka aʋatso,+Loo alo amegbetɔ ƒe vi ne wòatrɔ susu* o.+ Ne egblɔ nya aɖe la, ɖe mawɔ edzi oa? Ðe wòaƒo nu, eye mawɔ edzi oa?+ 20 Kpɔ ɖa, woɖoe nam be mayra wo;Eyra wo vɔ,+ eye nyemate ŋu atrɔe o.+ 21 Maɖe mɔ gbesa aɖeke naɖi Yakob ŋu o,Eye maɖe mɔ vɔ̃ aɖeke nava Israel dzi o, Yehowa eƒe Mawu la li kpli wo,+Eyae nye woƒe fia si ƒe kafukafu de dzi le wo dome. 22 Mawu kplɔ wo tso Egipte gbɔna.+ Ele abe gbenyi ƒe dzo ene na wo.+ 23 Elabena gbesa aɖeke maɖi Yakob ŋu o,+Eye womaka afa ɖe Israel ŋu wòadze edzi o.+ Woate ŋu agblɔ le Yakob kple Israel ŋu fifia be, ‘Kpɔ nu si gbegbe Mawu wɔ ɖa!’ 24 Kpɔ ɖa, dukɔ sia anyɔ abe dzata ene,Eye wòatso ɖe afɔ nu abe dzatatsu ene.+ Matsyɔ akɔ anyi o, va se ɖe esime wòɖu eƒe nuléle hafi,Eye wòno ame siwo wòwu la ƒe ʋu.” 25 Eye Balak gblɔ na Bileam be: “Ne màte ŋu aƒo fi ade wo kura o la, ekema mègayra wo hã o.” 26 Bileam ɖo eŋu na Balak be: “Ðe nyemegblɔe na wò be, ‘Nya si Yehowa agblɔ la dzie mawɔ ɖo’ oa?”+ 27 Balak gblɔ na Bileam be: “Meɖe kuku, na magakplɔ wò ayi teƒe bubu. Ðewohĩ asɔ le Mawu vavã la ŋkume be nànɔ afi ma aƒo fi ade wo nam.”+ 28 Eye Balak kplɔ Bileam yi Peor tame, afi si dze ŋgɔ Yesimon.*+ 29 Eye Bileam gblɔ na Balak be: “Ði vɔsamlekpui adre ɖe afi sia nam, eye na woakplɔ nyitsu adre kple agbo adre vɛ nam.”+ 30 Ale Balak wɔ abe ale si tututu Bileam gblɔe ene, eye wòtsɔ nyitsu ɖeka kple agbo ɖeka sa vɔ le vɔsamlekpuiawo dometɔ ɖe sia ɖe dzi.\n^ Alo, “Na nye luʋɔ naku.”\n^ alo, “ne nu navee.”


Marko 13 - Holy Bible [Ewe Bible (BEE)]\nEsime Yesu kple eƒe nusrɔ̃lawo nɔ go dom tso gbedoxɔa me gbe ma gbe la, eƒe nusrɔ̃lawo dometɔ ɖeka gblɔ nɛ be, “Nufiala, kpɔ ale si xɔ siawo nyakpɔe la ɖa. Kpɔ ale si wotsɔ kpe gã vovovowo ɖo gliawoe la ɖa.”\nYesu ɖo eŋu be, “Èkpɔ xɔ siawoa? Mele egblɔm na mi be, wole wo gbã ge gudugudu ale gbegbe be, kpe ɖeka pɛ hã masusɔ ɖe nɔvia dzi o.”\nAzɔ eyi ɖanɔ anyi ɖe Amitoa dzi afi si dze ŋgɔ bali si le toa kple Yerusalem dome. Petro, Yakobo, Yohanes kple Andrea koe nɔ egbɔ le afi sia. Ame siawo biae be,\n“Nu siwo nèbe wole dzɔdzɔ ge ɖe gbedoxɔa dzi ɖe ɣekaɣie woadzɔ? Míakpɔ dzesi aɖe do ŋgɔ si ana míanya be nu siawo le dzɔdzɔ gea?”\nYesu gblɔ na wo be, “Migana ame aɖeke nable mi be miatra mɔ o.\nAme geɖewo ava agblɔ na mi be yewoe nye miaƒe Mesia la, eye woakplɔ mi atra mɔe.\nNe miese aʋawɔwɔwo kple aʋaɣliwo la, ŋɔ megadzi mi o. Ele be nu siawo tɔgbi nava eme gake nuwuwu la meɖo haɖe o.”\n”Dukɔwo aho aʋa ɖe wo nɔewo ŋu, anyigba aʋuʋu le teƒe geɖewo eye gawu la, dɔ ato le teƒe aɖewo, gake esiawo katã anye kpɔkplɔyiɖeme na fukpekpe gã siwo le vava ge la ko.” Yesu yi edzi be,\n“Miawo minɔ ŋudzɔ vevie, elabena woahe mi ayi ʋɔnudrɔ̃ƒewo eye woaƒo mi le ƒuƒoƒewo. Woahe mi ayi gɔvinawo kple fiawo gbɔe le nye ŋkɔ la ta ke migblɔ nyanyui la na wo. Woahe nya ɖe mia ŋu le gɔvinawo kple fiawo ŋkume, be mienye yonyemedzelawo ta. Gake mele egblɔm na mi bena esiae nye munɔkpɔkpɔ nyuitɔ be miagblɔ nyanyui la na wo.\nElabena ele be dukɔ ɖe sia ɖe nase nyanyui la hafi nuwuwu ŋkekea naɖo.\nNenye be wolé mi yi ʋɔnui la, migatsi dzi kura le nya siwo miatsɔ aʋli mia ɖokuiwo tae la ŋu o. Migblɔ nya sia nya si Mawu de nu na mi la ko, elabena menye mia ŋutɔwoe le nu ƒo ge o, ke boŋ Gbɔgbɔ Kɔkɔe lae.”\nYesu yi edzi be, “Le ɣeyiɣi siawo me la, nɔvi ŋutɔ kura ahe nɔvia de ku me. Fofowo ade woawo ŋutɔ viwo asi, eye viwo hã ade woawo ŋutɔ fofowo asi be woawu.\nKe miawo la, ame sia ame alé fu mi elabena mienye tɔnyewo. Gake meka ɖe edzi na mi be, ame siwo katã ado dzi va se ɖe nuwuwua eye womagbe nu le gbɔnye o la akpɔ ɖeɖe.\n“Nenye be miekpɔ ‘ŋunyɔnu si hea aƒedo’ vanɛ wòle tsitre ɖe gbedoxɔa me, afi si mele be wòanɔ o, abe ale si nyagblɔɖila Daniel gblɔe enela, nɔvi nuxlẽla, se egɔme. Mele egblɔm na wo be, si enumake ne ãte ŋui. Ame siwo le Yudea la nasi ayi gbewo dzi.\nAme si le eƒe xɔta la nagaɖi va anyi alo age ɖe eƒe xɔme be yeatsɔ naneke o.\nAme si le agble me la nagatrɔ va tsɔ eƒe awu o.\n“Le nyateƒe me la, baba na ame siwo fɔ fu le ŋkeke mawo me, kple ame siwo si vi nonowo le.\nMido gbe ɖa vevie be miaƒe sisiɣi nagadze vuvɔŋɔli me o.\nElabena ŋkeke mawo anye ŋkeke siwo ƒomevi medzɔ kpɔ tso keke ɣeyiɣi si me Mawu wɔ xexeame va se ɖe fifia o. Eye ŋkeke siawo ƒomevi magadzɔ kpɔ hã le ɣe aɖeke ɣi le esia megbe o.\nLe nyateƒe me nenye be Mawu meto ŋkeke vɔ̃ɖi siawo ɖe eme o la, ame ɖeka pɛ teti hã masusɔ ɖe anyigba dzi o. Gake le eya ŋutɔ ƒe ame tiatiawo ta la, akpɔ nublanui ato ŋkekeawo ɖe eme.\n“Nenye be ame aɖe gblɔ na mi be, ‘Mesia lae nye esi alo eyae nye kemɛ la, migakpe kpe gɔ̃ hã dee o.\nElabena alakpa Mesiawo kple alakpa nyagblɔɖila geɖewo ava. Woawɔ nukunuwo fũ ale be ne woate ŋui la, woable Mawu viwo gɔ̃.\nEya ta mikpɔ nyuie! Megblɔe na mi do ŋgɔ!\n“Le ŋkeke mawo me le xaxa gã ma megbe la, ‘ɣe ado viviti eye ɣleti hã magaɖi o.\nƔletiviwo age tso dziƒo eye ŋusẽ siwo le dziƒo la aʋuʋu.’\n” Le ɣemaɣi me la, amewo lakpɔ Amegbetɔvi la, wòava le alilĩkpowo dzi kple ŋusẽ gã kpakple ŋutikɔkɔe.\nAdɔ mawudɔlawo ɖa be woaƒo ame siwo katã nye etɔwo le xexe bliboa me la nu ƒu tso keke anyigba ƒe dzogoe eneawo dzi va se ɖe dziƒo nuwuwu ke.\n“Mitsɔ gboti abe kpɔɖeŋu ene. Nenye be eƒe aŋgba fẽwo ke eye aŋgbawo ŋutɔ de asi dodo me la ; ekema mienya enumake be, dzomeŋɔli ɖo.\nEya ta ne miekpɔ be nu siwo katã megblɔ la le dzɔdzɔm la, minyae be nye vava zi evelia te tu aƒe, eye nye afɔ le miaƒe agbowo nu.\nLe nyateƒe me la, dzidzime sia nu mele yiyi ge, va se ɖe esime nu siawo katã nava eme o.\nDziƒo kple anyigba nu ava yi, gake nye nyawo nu mele yiyi ge akpɔ o.”\n“Ke hã la, ame aɖeke menya ŋkeke alo gaƒoƒo si tutu dzi nu siawo ava eme o. Mawudɔla siwo le dziƒo hã menyae o, nye ŋutɔ gɔ̃ ha nyemenyae o, negbe Fofonye ko.\nEsi mienya ɣeyiɣi sia o ta la minɔ ŋudzɔ aɖabaƒoƒo ɖe sia ɖe.\n”Nye vava zi evelia asɔ kple ame aɖe si yi nugbe le anyigba didi aɖe dzi. Hafi wòayi la ede dɔ asi na eƒe dɔwɔvi ɖe sia ɖe eye wògblɔ na eƒe agbonudzɔla be wòanɔ ŋudzɔ na yeƒe tɔtrɔgbɔ.\nEya ta minɔ ŋɔdzɔ elabena mienya ɣeyiɣi si aƒea tɔ atrɔ agbɔ o, eɖanye fiẽ alo zãtitina alo koklo ƒe atɔkuɣi alo ŋdi kanyaa o.\nAle be ne eva kpata la makpɔ mi mianɔ alɔ̃ dɔm o.\nNu si megblɔ na mi la, eya ke mele gbɔgblɔm na ame sia me be, ‘Minɔ ŋudzɔ!’”


Marko 5 | Biblia Le Internet Dzi | Xexe Yeye Gɔmeɖeɖe (1984)\n5 Eye wova ɖo ƒua ƒe go kemɛ, le Gerasatɔwo ƒe anyigba dzi. 2 Eye esi wòdo go tso tɔdziʋua me teti ko la, ŋutsu aɖe si dzi gbɔgbɔ makɔmakɔ aɖe kpɔ ŋusẽ ɖo la do tso ŋkuɖodziyɔdowo dome va kpee. 3 Yɔdoawo domee nye enɔƒe; eye va se ɖe ɣemaɣi la, ame aɖeke mete ŋu blae alo de kɔsɔkɔsɔe kura gɔ̃ hã o, 4 elabena wode kunyowu kple kɔsɔkɔsɔ eyama enuenu, gake etsoa kɔsɔkɔsɔawo, eye wòŋea kunyowuawo; eye ŋusẽ menɔa ame aɖeke ŋu wòkpea edzi o. 5 Eye enɔa ɣlidodo dzi le yɔdowo me kple towo dzi zã kple keli, eye wòtsɔa kpewo nɔ eɖokui sim. 6 Gake esi eƒe ŋku kli Yesu le adzɔge ɖaa la, eƒu du va bɔbɔ nɛ, 7 eye esi wòdo ɣli kple gbe sesẽ la, egblɔ be: “Nya kae le mía kpli wò dome, Yesu, Mawu Dziƒoʋĩtɔ la ƒe Vi? Meta Mawu na wò be mègawɔ funyafunyam o.” 8 Elabena enɔ gbɔgblɔm nɛ be: “Wò gbɔgbɔ makɔmakɔ, do go le amea me.” 9 Gake ebia amea be: “Ŋkɔwò ɖe?” Eye wògblɔ nɛ be: “Ŋkɔnyee nye Aʋakɔ, elabena míesɔ gbɔ.” 10 Eye wònɔ kukuɖeɖe dzi nɛ vevie be wòaganya gbɔgbɔawo adzoe le nutoa me o. 11 Ke hawo ƒe ha gã aɖe nɔ afi ma nɔ nu ɖum le toa dzi. 12 Eya ta woɖe kuku nɛ vevie gblɔ be: “Nya mí ɖo ɖe haawo me, be míage ɖe wo me.” 13 Eye wòɖe mɔ na wo. Eye gbɔgbɔ makɔmakɔawo do go yi ɖe haawo me; tete haawo ƒu du sesĩe to to la kɔgo va ge dze ƒu la me doo, woanɔ abe akpe eve ene, eye wono tsi ku ɖekaɖeka, ɖe ƒu la me. 14 Gake ame siwo le wo kplɔm la si, eye wova ka nya la ta le dua me kple agbletawo; eye amewo va be, yewoakpɔ nu si wònye dzɔ. 15 Eya ta wova Yesu gbɔ, eye wokpɔ ŋutsu si me gbɔgbɔ vɔ̃wo nɔ, ŋutsu sia si me aʋakɔa nɔ, la wòdo awu henɔ anyi, eye eƒe mo kɔ nyuie; eye vɔvɔ̃ ɖo wo. 16 Eye ame siwo kpɔ eteƒe la gblɔ ale si nu sia dzɔ ɖe ŋutsu si me gbɔgbɔ vɔ̃ nɔ la dzi, kple haawo ŋuti nya, na wo. 17 Eya ta wode asi kukuɖeɖe me nɛ vevie be wòadzo le yewoƒe nutoawo me. 18 Ke esi wònɔ gegem ɖe tɔdziʋua me la, ŋutsu si me gbɔgbɔ vɔ̃wo nɔ la de asi kukuɖeɖe me nɛ vevie be yeanɔ eŋuti. 19 Gake mena mɔe o, ke boŋ egblɔ nɛ be: “Yi aƒe me le wò ƒometɔwo gbɔ, eye nàgblɔ nu siwo katã Yehowa wɔ na wò, kple ale si wòkpɔ nublanui na wòe la na wo.” 20 Eye wòdzo hete gbeƒãɖeɖe tso nu siwo katã Yesu wɔ nɛ la ŋu le Dekapoli,* eye ameawo katã tsi yaa. 21 Esi Yesu nɔ tɔdziʋua me gatso ƒua va go kemɛ dzi la, ameha gã aɖe ƒo ƒu ɖe eŋu; eye wònɔ ƒua nu. 22 Ke ƒuƒoƒea dzi kpɔlawo dometɔ ɖeka, si ŋkɔe nye Yairo va, eye esi eƒe ŋku klii la, ebɔbɔ ɖe eƒe afɔ nu, 23 eye wònɔ kukuɖeɖe dzi nɛ vevie gblɔ be: “Vinyenyɔnuvi ɖo kudo nu. Meɖe kuku, va da asi ɖe edzi be wòahaya, ne wòanɔ agbe.” 24 Eye wòyi kplii. Ke ameha gã aɖe dze eyome, eye womimii ɖo. 25 Ke nyɔnu aɖe si nɔ ʋusisidɔ lém ƒe wuieve sɔŋ la nɔ afi ma, 26 eye wòkpe fu tsa le atikewɔla geɖewo dzi, eye wòzã eƒe nunɔamesiwo katã, gake dɔa meka ɖe eme nɛ o, enyra ɖe edzi boŋ. 27 Esi wòse Yesu ŋkɔ la, ezɔ to emegbe le ameha la dome va ka asi eƒe awudziwui ŋu; 28 elabena enɔ gbɔgblɔm be: “Ne meka asi eƒe awudziwuiwo teti ŋu la, mahaya.” 29 Eye enumake ʋu si le dodom le eŋu la tso, eye wòse le eƒe lãme be dɔléle vɔ̃ɖi sia vɔ na ye. 30 Enumake Yesu se le eɖokui me be ŋusẽ do go le ye me, eye wòtrɔ kɔ le ameha la dome hete gbɔgblɔ be: “Ame kae ka asi nye awudziwuiwo ŋu?” 31 Gake eƒe nusrɔ̃lawo gblɔ nɛ be: “Èkpɔe be ameha la le mimiwòm ɖo tso, evɔ nèbe, ‘Ame kae ka asi ŋunye?’” 32 Gake enɔ ŋku tsam be yeakpɔ nyɔnu si wɔ nu sia. 33 Gake esi nyɔnu sia si le vɔvɔ̃m hele dzodzom nyanyanya la nya nu si dzɔ ɖe edzi ta la, eva bɔbɔ ɖe ekɔme hegblɔ nyateƒe blibo la katã nɛ. 34 Yesu gblɔ nɛ be: “Vinyenyɔnu, wò xɔse na nèhaya. Heyi le ŋutifafa me, eye wò lãme nahaya tso dɔléle vɔ̃ɖi sia me.” 35 Esi wògale nuƒoƒo dzi la, ame aɖewo tso ƒuƒoƒea dzi kpɔla la ƒe aƒe me va gblɔ be: “Viwònyɔnuvi la ku! Nu ka ƒe fue nàgaɖe na nufiala la?” 36 Gake esi Yesu se nya si gblɔm wonɔ la, egblɔ na ƒuƒoƒea dzi kpɔla la be: “Mègavɔ̃ o, wò ya ɖee fia be yexɔ se ko.” 37 Ke meɖe mɔ na ame aɖeke be wòakplɔ ye ɖo o, negbe Petro kple Yakobo kpakple Yohanes, Yakobo nɔvi, la ko. 38 Ale wova ƒuƒoƒea dzi kpɔla la ƒe aƒe me, eye wòkpɔ ale si zitɔtɔ nɔ teƒea kple ame siwo nɔ avi fam henɔ ɣli dom bobobo, 39 eye esi wòge ɖe aƒea me la, egblɔ na wo be: “Nu ka tae aƒea me tɔ zi, eye miele avi fam? Ðevi la meku o, ke boŋ alɔ̃ dɔm wòle.” 40 Tete wote ekoko fewuɖuɖutɔe. Gake esi wònya wo katã do goe la, ekplɔ ɖevi la fofo kple dadaa kpakple ame siwo kpe ɖe eŋu la ɖe asi, eye wòyi afi si ɖevi la nɔ. 41 Eye esi wòlé ɖevi la ƒe alɔnu la, egblɔ nɛ be: “Talita kumi,” si gɔmee nye: “Nyɔnuvi, mele egblɔm na wò be, Tsi tsitre!” 42 Eye enumake nyɔnuvi la tsi tsitre, eye wòte zɔzɔ, elabena exɔ ƒe wuieve. Eye enumake gbɔgblɔ bu ɖe wo le dzidzɔ si gbegbe wokpɔ la ta. 43 Gake ede se na wo vevie ŋutɔ be woagana ame aɖeke nase nya sia o, eye wòbe woadi nane nɛ wòaɖu.


NYA vevi aɖe si amewo biaa wo ɖokuiwo ƒe akpe nanewoe nye esia ye nye: Ne Mawu lɔ̃ mí la, ke nu ka tae fukpekpewo sɔ gbɔ ɖe xexea me alea gbegbe ɖo? Àlɔ̃ ɖe edzi be ne èlɔ̃ ame aɖe la, màdi be amea nakpe fu o, eye ne amea ɖo xaxa me la, àdze agbagba be yeakpe ɖe eŋu godoo. Esi nya sia nye nyateƒe, evɔ fukpekpewo sɔ gbɔ ɖe xexea me alea gbegbe ta la, ame geɖewo susuna be esia fia be Mawu metsɔa ɖeke le eme na mí o. Eya ta hafi míadzro ale si Mawu le fukpekpewo ɖe ge ɖae me la, gbã la, ele vevie be míakpɔ kpeɖodzi siwo ɖee fia be Mawu lɔ̃ mí vavã, alo be etsɔa ɖe le eme na mí.\nNuwɔwɔwo Ðoa Kpe Edzi Be Mawu Lɔ̃ Mí\nYehowa Mawu ye “wɔ dziƒo kple anyigba kple atsiaƒu kple nu siwo katã le wo me.” (Dɔwɔwɔwo 4:24) Ne míede ŋugble tso nu siwo Mawu wɔ ŋu la, míaƒo nya ta godoo be etsɔa ɖe le eme na mí. Le kpɔɖeŋu me, de ŋugble tso nu siwo doa dzidzɔ na wò ŋu kpɔ. Ðe nuɖuɖu viviwo doa dzidzɔ na wòa? Yehowa ate ŋu awɔ nuɖuɖu ɖeka ƒomevi ko be wòalé míaƒe agbe ɖe te hafi. Ke hã, ewɔ nuɖuɖu ƒomevi vovovo siwo xexlẽme meli na o la be míase vivi na wo. Nenema kee Yehowa wɔ ati kple seƒoƒo nyui ƒomevi vovovowo, kpakple towo kple baliwo hã tsɔ ɖo atsyɔ̃ na anyigba la be agbenɔnɔ navivi eye wòado dzidzɔ na mí.\nDe ŋugble le ale si wowɔ míi hã ŋu kpɔ. Ŋutete si le mía si be míado nukokoe na ame, be hadzidzi navivi mía nu, eye be míakpɔ ŋudzedze ɖe nu siwo nya kpɔ ŋu la katã mehiã hena agbeléle ɖe te o—wo katã wonye nu siwo Mawu na mí be agbea navivi na mí. Azɔ de ŋugble tso hadede kple amewo hã ŋu kpɔ. Ame kae li si hadede kple xɔlɔ̃ nyuiwo, alo ame aɖe si wòlɔ̃na vevie ƒe asikpakpla kɔ nɛ medoa dzidzɔ na o? Vavãe, ŋutete si le mía si be míalɔ̃ ame la ŋutɔ hã nye nunana tso Mawu lɔ̃ame la gbɔ! Esi wònye be Mawu wɔ amegbetɔwo hede ŋutete wo me be woalɔ̃ ame ta la, ele be nɔnɔme nyui ma nanye Mawu ƒe amenyenye ƒe akpa aɖe.\nBiblia Ka Ðe Edzi Na Mí Be Mawu Lɔ̃ Mí\nBiblia gblɔ na mí be Mawu nye lɔlɔ̃. (1 Yohanes 4:8) Menye nuwɔwɔwo me koe eƒe lɔlɔ̃ dzena le o, ke míekpɔa kpeɖodzi siwo ɖee fia be elɔ̃ mí la le eƒe Nya, Biblia la, hã me. Le kpɔɖeŋu me, Biblia na mɔfiame geɖewo, siwo naa ame nɔa lãmese nyui me, siwo dea dzi ƒo be woada asɔ le nuwo katã me, eye wòxlɔ̃ nu mí tso aha tsu nono kple nu tsu ɖuɖu hã ŋu.—1 Korintotɔwo 6:9, 10.\nBiblia gaɖo aɖaŋu nyuiwo hã tso amegbetɔwo dome ƒomedodowo ŋu hede dzi ƒo na mí be míalɔ̃ mía nɔewo, eye míade bubu kple asixɔxɔ amewo ŋu ahawɔ nu ɖe wo ŋu dɔmenyotɔe. (Mateo 7:12) Eƒo nu tsi tsitre ɖe nuwɔna kple nɔnɔme siwo naa amewo kpea fu, abe ŋukeklẽ, amenyagbɔgblɔ, ŋuʋaʋã, ahasiwɔwɔ kple amewuwu ene ŋu. Ne ame sia ame dzea agbagba nɔa agbe ɖe aɖaŋuɖoɖo nyui siwo le Biblia me nu la, fukpekpewo dzi aɖe akpɔtɔ godoo le xexea me katã.\nGake Mawu ƒe lɔlɔ̃ɖeɖefia gãtɔ kekeake ye nye esi wòtsɔ Via, Yesu, na abe fexexe ɖe ameƒomea ta ene. Yohanes 3:16 gblɔ be: “Mawu lɔ̃ xexea ale gbegbe be wòtsɔ eƒe Tenuvi la na, bene ame sia ame si ɖenɛ fiana be yexɔ edzi se la nagatsrɔ̃ o, ke boŋ wòakpɔ agbe mavɔ.” Esia ɖee fia be Yehowa wɔ ɖoɖo xoxo be yeaɖe ku kple fukpekpe ƒomevi ɖe sia ɖe ɖa tegbee.—1 Yohanes 3:8.\nEme kɔ ƒãa be kpeɖodzi gbogbo aɖewo li be Yehowa lɔ̃ mí. Ekema efia be ne míele fu kpem la, medoa dzidzɔ nɛ o. Ele fukpekpewo ɖe ge ɖa. Mehiã be míasusu nya aɖeke agblɔ le nya sia ŋu o—Biblia la gblɔ ale si tututu Mawu le fukpekpewo ɖe ge ɖae la na mí.\nŊutete si le mía si be míalɔ̃ ame la nye nunana tso Mawu lɔ̃ame la gbɔ\nƉoe Ɖe Amewo Ɖoe Ɖe Amewo Mawu Tsɔ Ðe Le Eme Na Mí—Nu Si Na Míeka Ðe Edzi\nw09 12/1 axa 4-5


Nu Ka Tae Megblɔa Nya Siwo Mesɔ O Ɣesiaɣi? | Sɔhɛwo Biana Be\nGBE BUBU Afrikaans Albanian Amerika Tokunɔgbe Amharic Arabic Arabic (Lebanon) Armenian Azerbaijani Bicol Bislama Brazil Tokunɔgbe Bulgarian Catalan Cebuano Chichewa China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Chitonga Chitumbuka Cibemba Croatian Czech Danish Dutch Efik Estonian Eŋlisi Eʋegbe Faroese Fijian Finnish Fon Franse Ga Georgian German Greek Gujarati Gun Haitian Creole Hebrew Hiligaynon Hindi Hindi (Roman) Hungarian Iban Icelandic Igbo Iloko Indonesian Isoko Italian Japanese Kabuverdianu Kannada Kikamba Kikaonde Kikuyu Kiluba Kinyarwanda Kirghiz Korean Kurdish Kurmanji (Caucasus) Kurdish Kurmanji (Cyrillic) Kwanyama Latvian Lingala Lithuanian Macedonian Malagasy Malay Malayalam Maltese Mam Mambwe-Lungu Maya Mexico Tokunɔgbe Mongolian Moore Myanmar Ndebele (Zimbabwe) Nepali Norwegian Nzema Oromo Ossetian Pangasinan Papiamento (Curaçao) Persian Pidgin (West Africa) Polish Portuguese Portuguese (Portugal) Punjabi Quichua (Imbabura) Rarotongan Romanian Russian Samoan Sango Sepedi Serbian Serbian (Roman) Sesotho (Lesotho) Setswana Seychelles Creole Shona Sinhala Slovak Slovenian Solomon Islands Pidgin Spanish Sunda Swahili Swedish Tagalog Tamil Tarascan Tatar Telugu Tetun Dili Thai Tigrinya Tiv Tojolabal Tsonga Turkish Twi Tzotzil Ukrainian Urdu Urhobo Uzbek Uzbek (Roman) Vietnamese Waray-Waray Welsh Xhosa Yoruba Zulu\n“Ɣeaɖewoɣi la, metea ŋu ɖua nye aɖe dzi, gake ɣebubuɣiwo la, edzena abe nyemebua nyawo ŋu hafi ƒoa nu o ene!”—James.\n“Ne metsi dzodzodzoe la, meƒoa nu nuwo ŋu mabumabui, eye ne meɖe dzi ɖi la, meƒoa nu fũu akpa. Eya ta ne míagblɔe la, nya siwo mesɔ o koe megblɔna zi geɖe.”—Marie.\nBiblia gblɔ be: “Aɖe la, . . . dzoe wònye” eye wògagblɔ hã be, “Dzo sue aɖe ko tea ŋu tɔa dzo ave gã!” (Yakobo 3:5, 6) Ðe wò nuƒoƒo nana nèkpɔa nya zi geɖea? Ne nenemae la, ke nyati sia ate ŋu akpe ɖe ŋuwò.\nNu ka tae megblɔa nya siwo mesɔ o?\nAle si nàmla wò aɖe\nBlibomademade. Biblia gblɔ be: “Mí katã míedaa vo zi geɖe. Ne ame aɖe meda vo le nuƒoƒo me o la, enye ame deblibo.” (Yakobo 3:2) Abe ale si ko blibomademade wɔnɛ be míetea ŋu klia nu ne míele zɔzɔm ene la, nenema kee wòtea ŋu nana míedaa vo le nuƒoƒo me hã.\n“Esi nye susu kple nye aɖe siaa mede blibo o ta la, susu manɔ eme o be magblɔ be mate ŋu aɖu wo dzi bliboe o.”—Anna.\nNuƒoƒo fũu akpa. Biblia gblɔ be: “Dadaƒu megbea nuƒoƒo vivivo me o.” (Lododowo 10:19) Ne ame aɖe ƒoa nu fũu akpa evɔ meɖoa to nyuie o la, enɔa bɔbɔe be wòagblɔ nya siwo ana wòadze agɔ le ame bubuwo dzi.\n“Menye ame siwo ƒoa nu wu le amewo dome lae nye ame siwo dze aɖaŋu wu kokoko o. Le ame siwo katã nɔ anyigba dzi kpɔ dome la, Yesu ye dze aɖaŋu wu, gake ɣeaɖewoɣi la, ezia ɖoɖoe.”—Julia.\nGbɔɖiamenyawo gbɔgblɔ. Biblia gblɔ be: “Nuƒoƒo eŋumabumabui le abe yitɔame ene.” (Lododowo 12:18) Nuƒoƒo eŋumabumabui ƒe kpɔɖeŋu ɖekae nye gbɔɖiamenyawo gbɔgblɔ—si fia be woagblɔ nya veame ɖe ame aɖe ŋu be woatsɔ adae ɖe anyi. Ame siwo ƒoa nu alea la ate ŋu aɖe wo ɖokuiwo nu kple nya sia be, “Fefem ko menɔ!” Gake menye nukonyae wònye be woagblɔ nya si ado ŋukpe ame o. Biblia gblɔ na mí be míaɖe ‘nya veame kple nu sia nu si gblẽa nu le ame ŋu la’ ɖa le mía dome.—Efesotɔwo 4:31.\n“Le dzɔdzɔme nu la, melɔ̃a nya siwo ado nukokoe na ame la gbɔgblɔ, eye esia nana megblɔa gbɔɖiamenyawo, si wɔnɛ be mekpɔa nya zi geɖe.”—Oksana.\nNe nya aɖe nya do le nuwò ko la, edo xoxo, màgate ŋu agbugbɔe o, abe ale si ko màte ŋu agbugbɔ numeklɔtike ade eƒe goea me o ene\nAte ŋu asesẽ be nàsrɔ̃ ale si nàɖu wò aɖe dzi, gake Biblia ƒe mɔfiamewo ate ŋu akpe ɖe ŋuwò. Le kpɔɖeŋu me, bu mawunyakpukpui siwo gbɔna la ŋu kpɔ.\n“Migblɔ miaƒe nya le dzi me, . . . eye mizi kpi kpoo.”—Psalmo 4:4.\nƔeaɖewoɣi la, nu nyuitɔ si nàwɔe nye be nàzi ɖoɖoe. Ðetugbui aɖe si ŋkɔe nye Laura gblɔ be: “Ale si mese le ɖokuinye me esime medo dziku la ate ŋu atrɔ ne nye dzi va dze eme. Ne nye dzi dze eme la, edzɔa dzi nam be nyemegblɔ nya si meɖo be magblɔ hafi o.” Ðoɖoezizi sɛkɛnd ʋɛ aɖewo ko gɔ̃ hã ate ŋu ana be màgblɔ nya si mesɔ o.\n“Ðe to medoa nya kpɔna, abe ale si aɖe ɖɔa nu kpɔna ene oa?”—Hiob 12:11.\nÀte ŋu aƒo asa na kuxi geɖe ne ètsɔ nyabiase siwo gbɔna la do nya siwo nèbe yeagblɔ la kpɔ hafi ƒo nu:\nNyateƒe yea? Ðe wòanye ameŋububua? Ðe wòhiã kokoko be magblɔea?—Romatɔwo 14:19.\nAleke mase le ɖokuinye me ne nyee wogblɔ nya ma na?—Mateo 7:12.\nÐe wòafia be mede bubu ame kemɛa ƒe susu ŋua?—Romatɔwo 12:10.\nÐe wòsɔ be magblɔ nya sia le nɔnɔme sia mea?—Nyagblɔla 3:7.\nAɖaŋuɖoɖo sia ate ŋu akpe ɖe ŋuwò be nàbu susu nyuiwo ɖe ame bubuwo ŋu, eye esia akpe ɖe ŋuwò be nàɖu wò aɖe dzi ahabu nuwo ŋu nyuie hafi aƒo nu. Ne nya veame aɖe ge le nuwò xoxo gɔ̃ hã la, ɖokuibɔbɔ akpe ɖe ŋuwò be nàɖe kuku, eye nàtso ɖe esia wɔwɔ ŋu kaba ale si wòanya wɔ! (Mateo 5:23, 24) Eyome nàdze agbagba geɖe wu be nàmla wò aɖe.\n“Ne mele vivi sem na dzeɖoɖo la, edzɔna be megblɔa nya siwo nyemeɖo be magblɔ hafi o. Gake ne melala sɛkɛnd ewo teti hebu tame tso ale si nya si medi be magblɔ ana amewo nase le wo ɖokui me ŋu, alo mebu eŋu kpɔ be ɖe wòade dzi ƒo na ame hã la, metea ŋu ɖua nye aɖe dzi nyuie wu.”—Taylor.\n“Ne ame aɖe gblɔ nya aɖe si ve wò la, anyo be nàbu nɔnɔme si me wògblɔe le la ŋu. Zi geɖe la, aɖea dzi maɖumaɖu gbɔ koe wòtsona, eye woate ŋu aŋe aɖaba aƒu edzi. Ɣebubuɣiwo la, awɔ na wò be amea meƒo nu na wò nyuie o, gake ɖewohĩ nyateƒe aɖe le nya si wògblɔ la me. Nuƒoƒo tso eŋu kple amea tufafatɔe ate ŋu ana miakpɔ nya siawo tɔgbi gbɔ.”—Brandon.\n“Ne nya veamewo mevaa susu me na mí o la, ke anɔ bɔbɔe hã be míagagblɔ wo o. Ɣeaɖewoɣi la, ehiãna be míawɔ asitɔtrɔ le ale si míebua nuwo ŋui kpakple nɔnɔme si le mía si ɖe amewo ŋu la ŋu. Ne míewɔnɛ alea la, anɔ bɔbɔe be míaƒo asa na nu si ave amewo la gbɔgblɔ.”—Jessica.\nƉoe Ɖe Amewo Ɖoe Ɖe Amewo Nu Ka Tae Megblɔa Nya Siwo Mesɔ O Ɣesiaɣi?


GBE BUBU Albanian Arabic Armenian (West) Bengali Bicol Bislama Chichewa China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Chitonga Cibemba Croatian Czech Danish Dutch Efik Estonian Eŋlisi Eʋegbe Finnish Franse Ga Georgian German Greenlandic Gujarati Hiligaynon Hindi Hungarian Icelandic Igbo Indonesian Isoko Italian Japanese Kannada Kiluba Kinyarwanda Korean Latvian Lithuanian Malagasy Malayalam Marathi Mizo Mongolian Moore Myanmar Niuean Norwegian Ossetian Pangasinan Papiamento (Aruba) Papiamento (Curaçao) Persian Polish Portuguese Punjabi Rarotongan Romanian Samoan Sepedi Setswana Seychelles Creole Shona Silozi Slovak Slovenian Spanish Sranantongo Swahili Swedish Tagalog Tahitian Tatar Telugu Thai Tiv Tshiluba Tsonga Turkish Twi Ukrainian Urdu Vietnamese Zulu\n“Mawue nye Gbɔgbɔ, eye amesiwo le gbe dom ɖa nɛ la, ele be, woado gbe ɖa le gbɔgbɔ kple nyateƒe me.”—YOHANES 4:24.\n1. Tadedeagu ka ƒomevie dzea Mawu ŋu?\nYEHOWA ƒe Tenuvi, Yesu Kristo, na wonya tadedeagu si ƒomevi dzea Fofoa si le dziƒo ŋu eme kɔ nyuie. Esi Yesu nɔ ɖase dodzidzɔname aɖe ɖim na Samaria nyɔnu aɖe le vudo aɖe to le Sixar la, egblɔ be: “Miawo la miedoa gbe ɖa na nusi mienya o; míawo la míedoa gbe ɖa na nusi míenya; elabena xɔxɔ la tso Yudatɔwo gbɔ. Gake gaƒoƒo gbɔna, eye wòde azɔ, esi nyateƒegbedoɖalawo ado gbe ɖa na Fofo la le gbɔgbɔ kple nyateƒe me; elabena Fofo la dia gbedoɖala siawo tɔgbe. Mawue nye Gbɔgbɔ, eye amesiwo le gbe dom ɖa nɛ la, ele be, woado gbe ɖa le gbɔgbɔ kple nyateƒe me.” (Yohanes 4:22-24) Aleke wòle be míase nya siawo gɔmee?\n2. Nuka dzie Samariatɔwo tu woƒe tadedeagu ɖo?\n2 Aʋatsodzixɔsewo nɔ Samariatɔwo si. Ŋɔŋlɔ Kɔkɔeawo ƒe agbalẽ atɔ̃ gbãtɔwo koe woxɔ be wotso gbɔgbɔ me—eye edze le woawo ŋutɔ tɔ si wogbugbɔ ŋlɔ si woyɔna be Samariatɔwo ƒe Mose ƒe Agbalẽ Atɔ̃awo me be esiawo ko dzie woda asi ɖo. Togbɔ be Samariatɔwo menya Mawu tututu o hã la, wotsɔ Ŋɔŋlɔa me sidzedze de Yudatɔwo ya si. (Romatɔwo 3:1, 2) Mɔkpɔkpɔa li be Yehowa ƒe amenuveve nasu Yudatɔ wɔnuteƒewo kple ame bubuwo si. Gake nukae esia abia tso wo si?\n3. Nukae tadedeagu na Mawu le “gbɔgbɔ kple nyateƒe” me bia?\n3 Be Yudatɔwo, Samariatɔwo, kple ame bubu siwo nɔ anyi le blema la ƒe nu nadze Yehowa ŋu la, nukae wòhiã be woawɔ? Ele be woade ta agu nɛ le “gbɔgbɔ kple nyateƒe me.” Nenema ke wòle be míawɔe. Togbɔ be ele be agbe, alo dzo, nanɔ Mawu subɔsubɔ me, eye wòatso dzi si lɔlɔ̃ kple xɔse yɔ fũ me hã la, tadedeagu na Mawu le gbɔgbɔ me bia be míana eƒe gbɔgbɔ kɔkɔea nanɔ mía dzi eye míaɖe mɔ wòafia mɔ mí. To Mawu ƒe Nya la sɔsrɔ̃ kple eŋudɔwɔwɔ me la, ele be míaƒe gbɔgbɔ, alo tamesusu natrɔ ɖe etɔ dzi. (Korintotɔwo I, 2:8-12) Be míaƒe tadedeagu nadze Yehowa ŋu la, ele hã be nyateƒe nakpe ɖe eŋu. Ele be woasɔ ɖe nusi Mawu ƒe Nya, Biblia, gblɔ ku ɖe eyama kple eƒe tameɖoɖowo ŋu nu.\nWoate Ŋu Ake Ðe Nyateƒe Ŋu\n4. Aleke ame aɖewo bua nyateƒee?\n4 Nukpɔsusu aɖe va le xexemenunyasrɔ̃la aɖewo si be nyateƒe akuakua mate ŋu asu ameƒomea si o. Le nyateƒe me la, Sweden agbalẽŋlɔla Alf Ahlberg ŋlɔ bena: “Xexemenunya ŋuti biabia aɖewo le ale gbegbe be mele bɔbɔe be woaɖo wo ŋu tẽ o.” Togbɔ be ame aɖewo gblɔna be nusi de nyateƒea ɖi ge koe li hã la, nenemae wòlea? Yesu Kristo mebui nenema o.\n5. Nukatae Yesu va xexeame ɖo?\n5 Mina míatsɔe be míele nudzɔdzɔ si gbɔna la teƒe: Ƒe 33 M.Ŋ. ƒe gɔmedzedzea mee, eye Yesu le tsitre ɖe Roma-mɔ̃mefia Pontio Pilato ŋkume. Yesu gblɔ na Pilato be: “Esia ta meva xexeame ɖo, bena maɖi ɖase na nyateƒe la.” Pilato bia be: “Nukae nye nyateƒe?” Gake megalala se nya si gblɔ ge Yesu le o.—Yohanes 18:36-38.\n6. (a) Aleke woɖe “nyateƒe” gɔmee? (b) Dɔ kae Yesu de asi na eyomedzelawo?\n6 Woɖe “nyateƒe” gɔme be enye “nu, nudzɔdzɔ, kple nya siwo le eteƒe.” (Webster’s Ninth New Collegiate Dictionary ) Gake nyateƒe gbadzaa ŋue Yesu ɖi ɖase lea? Ao. Nyateƒe aɖe koŋue nɔ susu me nɛ. Ede dɔ asi na eyomedzelawo be woaɖe gbeƒã nyateƒe ma, elabena egblɔ na wo be: ‘Miwɔ dukɔwo katã me nɔlawo ne woanye nusrɔ̃lawo, mianyrɔ wo ɖe Fofo la kple Vi la kpakple gbɔgbɔ kɔkɔe la ƒe ŋkɔa me, miafia wo bena, woawɔ nusiwo katã meɖo na mi la.’ (Mateo 28:19, 20) Hafi ‘nuɖoanyiawo ƒe nuwuwu’ naɖo la, Yesu ƒe nusrɔ̃la vavãwo aɖe gbeƒã “nyanyui la ƒe nyateƒe” le anyigba bliboa dzi. (Mateo 24:3; Galatiatɔwo 2:14) Woawɔ esia wòanye Yesu ƒe nyawo me vava be: “Woaɖe gbeƒã fiaɖuƒeŋutinya nyui sia afia amewo le xexe blibo la katã me, bena wòanye ɖaseɖiɖi na dukɔwo katã, eye ekema nuwuwu aɖo.” (Mateo 24:14) Eyata ele vevie be míatsɔ gbeƒãɖeɖe Fiaɖuƒeŋutinya nyuia adze si amesiwo le nyateƒea fiam dukɔwo katã.\nAlesi Míawɔ Asrɔ̃ Nyateƒea\n7. Aleke nàɖo kpe edzii be Yehowae nye nyateƒea Dzɔtsoƒe?\n7 Yehowae nye gbɔgbɔmenyateƒea Dzɔtsoƒe. Le nyateƒe me la, hakpala Dawid yɔ Yehowa be “Mawu nyateƒetɔ.” (Psalmo 31:6; 43:3) Yesu lɔ̃ ɖe edzi be ye Fofo ƒe nya nye nyateƒe, eye wògblɔ hã be: “Woŋlɔ ɖe nyagblɔɖilawo me bena: ‘Eye wo katã woanye amesiwo Yehowa fia nu wo.’ Amesiame, si see le Fofoa gbɔ, eye wòsrɔ̃e la, ava gbɔnye.” (Yohanes 6:45; 17:17; Yesaya 54:13) Ekema eme kɔ ƒã be ele be Yehowa, Nufiala Gã la, nafia nu amesiwo le nyateƒea dim. (Yesaya 30:20, 21, NW ) Ehiã be nyateƒea dilawo ƒe asi natu “sidzedze Mawu.” (Lododowo 2:5) Eye Yehowa fia nyateƒea alo ɖee fia mí le mɔ vovovowo nu lɔlɔ̃tɔe.\n8. Mɔ kawo nue Mawu fia nyateƒea alo tsɔe na le?\n8 Le kpɔɖeŋu me, mawudɔlawo dzie Mawu tsɔ Sea toe na Israel-viwo. (Galatiatɔwo 3:19) Drɔ̃ewo mee wòdo yayrawo ƒe ŋugbe na blemafofo Abraham kple Yakob le. (Mose I, 15:12-16; 28:10-19) Mawu ƒo nu tso dziƒo gɔ̃ hã, abe esi dzɔ le Yesu ƒe nyɔnyrɔxɔɣi esime wona wose nya dodzidzɔname siawo le anyigba dzi be: “Amesia enye vinye, si gbɔ nyemelɔ̃a nu lena o.” (Mateo 3:17) Edzea mía ŋu hã be Mawu tsɔ nyateƒea na to eƒe gbɔgbɔ tsɔtsɔ ʋã amewoe be woŋlɔ Biblia me. (Timoteo II, 3:16, 17) Ekema to nusɔsrɔ̃ tso Mawu ƒe Nya la me la, míate ŋu ‘axɔ nyateƒea dzi ase.’—Tesalonikatɔwo II, 2:13.\nNyateƒe la Kple Mawu ƒe Vi La\n9. Aleke Mawu zã Via tsɔ ɖe nyateƒea fiae?\n9 Mawu zã Via, Yesu Kristo koŋ tsɔ ɖe nyateƒea fia ameƒomea. (Hebritɔwo 1:1-3) Le nyateƒe me la, Yesu gblɔ nyateƒea le mɔ aɖe nu si ame aɖeke megblɔe le kpɔ o. (Yohanes 7:46) Le eƒe dziƒoyiyi megbe gɔ̃ hã la, eɖe nyateƒea fia tso Fofoa gbɔ. Le kpɔɖeŋu me, apostolo Yohanes xɔ “Yesu Kristo ƒe nyaɖeɖefia, si Mawu tsɔ nɛ, be wòafia nusiwo lava ve me kaba la.”—Nyaɖeɖefia 1:1-3.\n10, 11. (a) Nukae nyateƒe si ƒe ɖase Yesu ɖi la do ƒome kplii? (b) Aleke Yesu na nyateƒea va emee?\n10 Yesu gblɔ na Pontio Pilato be Yeva anyigba dzi be yeaɖi ɖase tso nyateƒe la ŋu. Le Yesu ƒe subɔsubɔdɔa me la, eɖee fia be nyateƒe ma do ƒome kple Yehowa ƒe dziɖulanyenye si ta woaʋli to Mawu ƒe Fiaɖuƒea si ƒe Fia Kristo nye la dzi. Gake ɖaseɖiɖi tso nyateƒea ŋu bia nu geɖe tso Yesu si wu gbeƒãɖeɖe kple nufiafia ko. Yesu wɔ ɖe nyateƒe ma dzi hena wòva eme. Eyata apostolo Paulo ŋlɔ bena: “Migana ame aɖeke nadrɔ̃ ʋɔnu mi le nuɖuɖu alo nunono ŋuti alo le ŋkekenyuie alo ɣletidzedzi alo Sabat la gome o. Esiawo nye nusiwo gbɔna la ƒe vɔvɔli; ke nu la ŋutɔ le Kristo me va.”—Kolosetɔwo 2:16, 17.\n11 Mɔ ɖeka si dzi wona nyateƒea va eme le enye Yesu dzidzi le Betlexem si ŋutinya wogblɔ ɖi la. (Mixa 5:1; Luka 2:4-11) Wogaɖo kpe nyateƒea dzi esime Daniel ƒe nyagblɔɖinya siwo ku ɖe Mesia la ƒe dodo le ‘ƒewo ƒe kwasiɖa’ 69 ƒe nuwuwu ŋu la va eme. Ema dzɔ esime Yesu tsɔ eɖokui nɔ asi dem na Mawu le eƒe nyɔnyrɔxɔɣi eye wotsɔ gbɔgbɔ kɔkɔe si ami nɛ, le ɣeyiɣi ɖoɖia dzi tututu, le ƒe 29 M.Ŋ. me. (Daniel 9:25; Luka 3:1, 21, 22) Wogayi edzi ɖo kpe nyateƒea dzi le subɔsubɔdɔ si Yesu wɔ abe Fiaɖuƒegbeƒãɖela ene la me. (Yesaya 8:23-9:1, 5, 6; 61:1, 2; Mateo 4:13-17; Luka 4:18-21) Wogaɖo kpe edzi le eƒe ku kple tsitretsitsi hã me.—Psalmo 16:8-11; Yesaya 53:5, 8, 11, 12; Mateo 20:28; Yohanes 1:29; Dɔwɔwɔwo 2:25-31.\n12. Nukatae Yesu ate ŋu agblɔ be ‘Nyee nye nyateƒe la’?\n12 Esi wònye Yesu Kristo dzie nyateƒea nɔ te ɖo ta la, ete ŋu gblɔ be: “Nyee nye mɔ la kple nyateƒe la kpakple agbe la, ame aɖeke mevaa Fofo la gbɔ o, negbe to dzinye ko.” (Yohanes 14:6) Amewo zua ablɔɖeviwo le gbɔgbɔ me ne wova ‘nyateƒea ƒe akpa dzi’ to lɔlɔ̃ ɖe ɖoƒe si le Yesu si le Mawu ƒe tameɖoɖowo me dzi. (Yohanes 8:32-36; 18:37) Esi amesiwo ɖi alẽwo xɔ nyateƒea hedze Kristo yome le xɔse me ta la, woakpɔ agbe mavɔ.—Yohanes 10:24-28.\n13. Ŋɔŋlɔawo me nyateƒe si ku ɖe nu etɔ̃ kawo ŋue míalé ŋku ɖo?\n13 Nyateƒe siwo katã Yesu kple eƒe nusrɔ̃la siwo gbɔgbɔ ʋã gblɔ la dzie wotu nyateƒe Kristotɔwo ƒe xɔse vavã la ɖo. Eyata amesiwo ‘léa xɔsea me ɖe asi’ ‘yia edzi zɔna le nyateƒea me.’ (Dɔwɔwɔwo 6:7; Yohanes III, 3, 4) Ekema amekawoe zɔna le nyateƒea me egbea? Amekawo tututue le nyateƒea fiam dukɔwo katã? Le biabia siawo ŋuɖoɖo me la, míatrɔ ɖe Kristotɔ gbãtɔwo ŋu ahalé ŋku ɖe Ŋɔŋlɔawo me nyateƒe si ku ɖe (1) dzixɔsewo, (2) alesi woade ta agui, kple (3) ame ŋutɔ ƒe agbenɔnɔ ŋu.\nNyateƒea Kple Dzixɔsewo\n14, 15. Nukae nàgblɔ tso nɔnɔme si le Kristotɔ gbãtɔwo kple Yehowa Ðasefowo si ɖe Ŋɔŋlɔawo ŋu la ŋu?\n14 Kristotɔ gbãtɔwo de bubu Yehowa ƒe Nya si woŋlɔ ɖi ŋu vevie. (Yohanes 17:17) Eyae nye woƒe dzidzenu le dzixɔsewo kple nuwɔnawo gome. Clement si tso Alexandria si nɔ anyi le ƒe alafa evelia kple etɔ̃lia me gblɔ be: “Amesiwo kua kutri be yewoanɔ agbe nyuitɔ kekeake la madzudzɔ nyateƒea didi o, vaseɖe esime woke ɖe nusiwo dzi woxɔ se ƒe kpeɖodziwo ŋu le Ŋɔŋlɔawo me.”\n15 Abe alesi wònɔ le Kristotɔ gbãtɔwo gome ene la, Yehowa Ðasefowo dea bubu Biblia ŋu ale gbegbe. Woxɔe se be ‘Ŋɔŋlɔ sia ŋɔŋlɔ tso Mawu ƒe gbɔgbɔ me eye wònyo na nufiafia.’ (Timoteo II, 3:16) Eyata mina míade ŋugble le Kristotɔ gbãtɔwo ƒe dzixɔse ʋɛ aɖewo ŋu atsɔ asɔ kple nusiwo Yehowa subɔla siwo li egbea srɔ̃ le esi wozãa Biblia wònye woƒe nusrɔ̃gbalẽ vevitɔ ta la ŋu kpɔ.\nLuʋɔ Ŋuti Nyateƒea\n16. Nukae nye luʋɔ ŋuti nyateƒea?\n16 Esi Kristotɔ gbãtɔwo xɔ nusi wogblɔ le Ŋɔŋlɔawo me dzi se ta la, wofia luʋɔ ŋuti nyateƒea. Wonyae be ‘amegbetɔ zu luʋɔ gbagbe’ esime Mawu wɔe. (Mose I, 2:7) Gawu la, woxɔe se be amegbetɔ si nye luʋɔ la kuna. (Xezekiel 18:4; Yakobo 5:20) Wonyae hã be ‘ame kukuwo menya naneke kura o.’—Nyagblɔla 9:5, 10.\n17. Aleke nàɖe mɔkpɔkpɔ si le ame kukuwo si la mee?\n17 Ke hã mɔkpɔkpɔ si ŋu kakaɖedzi le nɔ Yesu ƒe nusrɔ̃la gbãtɔwo si be woafɔ ame kuku siwo le Mawu ƒe susu me la ɖe tsitre, alo woagagbɔ agbe wo. Paulo ɖe dzixɔse sia gblɔ nyuie be: “Mɔkpɔkpɔ, . . . le asinye na Mawu . . . bena, tsitretsitsi li na ame dzɔdzɔewo kple ame madzɔmadzɔwo siaa.” (Dɔwɔwɔwo 24:15) Le ɣeyiɣi aɖe megbe gɔ̃ hã la, Minucius Felix si be Kristotɔe yenye la ŋlɔ be: “Amekae tsi bome alo tagbɔ meli nɛ o ale gbegbe be wòate kpɔ ahe nya be Mawu magate ŋu awɔ amegbetɔ si eya ŋutɔŋutɔ wɔ la ake o?” Abe alesi wònɔ le Kristotɔ gbãtɔwo gomee ene la, Yehowa Ðasefowo léa Ŋɔŋlɔawo me nyateƒe si ku ɖe amegbetɔ ƒe luʋɔ, ku, kple tsitretsitsi ŋu me ɖe asi. Azɔ mina míadzro amesiwo Mawu kple Kristo nye la me.\nNyateƒe la Kple Mawuɖekaetɔ̃ La\n18, 19. Nukatae woate ŋu agblɔ be Mawuɖekaetɔ̃ la menye Ŋɔŋlɔa me nufiafia o?\n18 Kristotɔ gbãtɔwo mebu Mawu, Kristo, kple gbɔgbɔ kɔkɔea be wonye Mawuɖekaetɔ̃ o. The Encyclopædia Britannica gblɔ be: “Nya Mawuɖekaetɔ̃ loo alo dzixɔsea me ɖeɖe tẽ medze le Nubabla Yeyea me o, eye Yesu kple eyomedzelawo meɖoe be yewoatsi tre ɖe Yudatɔwo ƒe Gbedodoɖa si le Nubabla Xoxoa me be, ‘Israel, see, Yehowa, mía Mawu la, Yehowa ɖeka koe’ (Mo V, 6:4) ŋu o.” Kristotɔwo mesubɔ Roma mawuetɔ̃ƒokpli la alo mawu bubu aɖeke o. Wolɔ̃ ɖe nya si Yesu gblɔ be Yehowa ɖeka koe wòle be woade ta agu na la dzi. (Mateo 4:10) Gawu la, woxɔ Kristo ƒe nya siwo wògblɔ be: ‘Fofo la lolo wum’ dzi se. (Yohanes 14:28) Nukpɔsusu ma kee le Yehowa Ðasefowo si egbea.\n19 Yesu yomedzela gbãtɔwo kpɔ vovototo si le Mawu, Kristo, kple gbɔgbɔ kɔkɔea dome dze sii nyuie. Le nyateƒe me la, wonyrɔ nusrɔ̃lawo (1) le Fofo la ƒe ŋkɔ me, (2) le Vi la ƒe ŋkɔ me, kple (3) le gbɔgbɔ kɔkɔe la ƒe ŋkɔ me, ke menye ɖe Mawuɖekaetɔ̃ aɖe ƒe ŋkɔ me o. Yehowa Ðasefowo hã fiaa Ŋɔŋlɔawo me nyateƒea eyata wonya vovototo si le Mawu, Via, kple gbɔgbɔ kɔkɔea dome.—Mateo 28:19.\nNyateƒea Kple Nyɔnyrɔxɔxɔ\n20. Sidzedze kae nyɔnyrɔxɔlawo hiã?\n20 Yesu de dɔ asi na eyomedzelawo be woawɔ nusrɔ̃lawo to nyateƒea fiafia amewo me. Be woadze axɔ nyɔnyrɔ la, ehiã be Ŋɔŋlɔawo ŋuti sidzedze veviwo nasu wo si. Le kpɔɖeŋu me, ele be woalɔ̃ ɖe ɖoƒe kple ŋusẽ si le Fofo la kple Via, Yesu Kristo, si la dzi. (Yohanes 3:16) Ehiã be nyɔnyrɔxɔlawo nase egɔme hã be gbɔgbɔ kɔkɔea menye ame o ke boŋ Mawu ƒe dɔwɔŋusẽe.—Mose I, 1:2.\n21, 22. Nukatae nàgblɔ be xɔsetɔwoe wonyrɔna?\n21 Nusrɔ̃la dzimetrɔla siwo tsɔ wo ɖokui ɖe adzɔgbee keŋkeŋ na Mawu be yewoawɔ eƒe lɔlɔ̃nu la koe Kristotɔ gbãtɔawo na nyɔnyrɔe. Yudatɔ kple trɔ̃subɔla zu Yudatɔ siwo kpe ta ɖe Yerusalem le ƒe 33 M.Ŋ. ƒe Pentekoste dzi la nya Hebri Ŋɔŋlɔawo xoxo. Le apostolo Petro ƒe nu si wòƒo le Yesu, Mesia la, ŋu sese vɔ megbe la, ame 3,000 lɔƒo ‘xɔ eƒe nya la kple dzi faa’ eye ‘wonyrɔ wo.’—Dɔwɔwɔwo 2:41; 3:19–4:4; 10:34-38.\n22 Xɔsetɔwoe wonaa Kristotɔwo ƒe nyɔnyrɔe. Samariatɔwo xɔ nyateƒea, eye “esi woxɔ Filipo, amesi le mawufiaɖuƒe la kple Yesu Kristo ƒe ŋkɔ ŋuti nyanyui gblɔm la dzi se la, [wonyrɔ] wo, ŋutsuwo kple nyɔnuwo.” (Dɔwɔwɔwo 8:12) Abe trɔ̃subɔla zu Yudatɔ dovevienu si si Yehowa ŋuti sidzedze su ene la, Etiopiatɔ aƒedzikpɔla la xɔ Filipo ƒe nya siwo ku ɖe Mesia la ŋuti nyagblɔɖiawo me vava ŋu dzi se gbã, eye emegbe wòxɔ nyɔnyrɔ. (Dɔwɔwɔwo 8:34-36) Emegbe Petro gblɔ na Kornelio kple Trɔ̃subɔdukɔwo me tɔ bubuwo be “amesi ke [vɔ̃a Mawu], eye wòwɔa nu dzɔdzɔe la, eyae dzea eŋu” eye be wotsɔa nuvɔ̃ kea amesiame si xɔa Yesu Kristo dzi sena la. (Dɔwɔwɔwo 10:35, 43; 11:18) Esiawo katã wɔ ɖeka kple se si Yesu de be ‘woawɔ nusrɔ̃lawo, afia wo bena woawɔ nusiwo katã ƒe se yede na wo la.’ (Mateo 28:19, 20; Dɔwɔwɔwo 1:8) Yehowa Ðasefowo wɔna ɖe dzidzenu mawo ke dzi, eye wonaa nyɔnyrɔ amesiwo ko si Ŋɔŋlɔawo ŋuti sidzedze veviwo su heɖe adzɔgbe na Mawu.\n23, 24. Nukae nye Kristotɔwo ƒe nyɔnyrɔxɔxɔ ƒe mɔnu nyuitɔ?\n23 Nyɔnyrɔɖetsime keŋkeŋ enye nyɔnyrɔ si wonaa xɔsetɔwo la ƒe mɔnu nyuitɔ. Esi wonyrɔ Yesu ɖe Yordan-tɔsisia me vɔ megbe la, ‘edo go tso tsia me.’ (Marko 1:10) ‘Tsi mee’ wonyrɔ Etiopiatɔ aƒedzikpɔla la ɖo. Woa kple Filipo ye ‘ɖi ɖe tsi la me’ eye emegbe “wodo go le” eme. (Dɔwɔwɔwo 8:36-40) Esi wotsɔ ameɖiɖi wɔ nyɔnyrɔxɔxɔ ƒe kpɔɖeŋui le Ŋɔŋlɔawo me ta la egafia be woanyrɔ ame ɖe tsi me keŋkeŋ.—Romatɔwo 6:4-6; Kolosetɔwo 2:12.\n24 The Oxford Companion to the Bible gblɔ be: “Alesi woƒo nu le nyɔnyrɔxɔxɔwo ŋu le Nubabla Yeyea me etɔxɛe la fia be wotea amesi nyrɔm wole la ɖe tsia te.” Franseawo ƒe agbalẽ si nye Larousse du XXe Siècle (Paris, 1928) gblɔ be, “wonyrɔa Kristotɔ gbãtɔwo ɖe tsi gɔme keŋkeŋ le afisiafi si tsi le.” Eye agbalẽ si nye After Jesus—The Triumph of Christianity gblɔ be: “Zi geɖe la, [nyɔnyrɔxɔxɔ] bia be amesi woanyrɔ la naʋu xɔse me, emegbe woanyrɔe keŋkeŋ ɖe tsi me le Yesu ƒe ŋkɔ me.”\n25. Nuka mee woadzro le nyati si kplɔe ɖo me?\n25 Nya vevi siwo me míedzro ku ɖe Kristotɔ gbãtɔwo ƒe dzixɔsewo kple nuwɔna siwo wotu ɖe Biblia dzi ŋu la nye kpɔɖeŋu ʋɛ aɖewo ko. Míagate ŋu aƒo nu tso ƒomedodo bubu siwo le woƒe dzixɔsewo kple Yehowa Ðasefowo tɔ dome ŋu. Le nyati si gbɔna me la, míadzro mɔ bubu siwo dzi míato ade dzesi amesiwo le nyateƒea fiam amewo la me.\n• Tadedeagu ka ƒomevie Mawu bia?\n• Aleke nyateƒea va emee to Yesu Kristo dzi?\n• Nukae nye luʋɔ la kple ku ŋuti nyateƒea?\n• Aleke wonaa Kristotɔwo ƒe nyɔnyrɔe, eye nukae wodi tso amesiwo xɔa nyɔnyrɔ la si?\nYesu gblɔ na Pilato be: ‘Meva ɖase ɖi ge tso nyateƒea ŋu’\nÀte ŋu aɖe nusitae Yesu gblɔ be: ‘Nyee nye nyateƒea’ mea?\nNukae nye Kristotɔwo ƒe nyɔnyrɔxɔxɔ ŋuti nyateƒea?\nƉoe Ɖe Amewo Ɖoe Ɖe Amewo Kristotɔwo Dea Ta Agu Le Gbɔgbɔ Kple Nyateƒe Me\nw02 7/15 axa 15-20


GBE BUBU Bicol Bulgarian Chichewa China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Czech Danish Dutch Eŋlisi Eʋegbe Ga German Haitian Creole Hiligaynon Hungarian Igbo Italian Korean Lithuanian Malagasy Mizo Myanmar Ossetian Polish Portuguese Romanian Sepedi Setswana Shona Silozi Slovak Slovenian Swahili Tsonga Turkish Ukrainian\nƔLETIVI ŋu nunyalawo kpɔe be xexe gbahoo la ƒe akpa nyaŋui aɖe koe míaƒe anyigba la nye. Womegakpɔ nu gbagbewo le xexea bliboa ƒe akpa bubu aɖeke o. Anyigba la dzi koe nu vevi siwo hiã hena agbenɔnɔ la le.\nGawu la, míate ŋu ase vivi le agbe me le anyigba dzeani sia dzi. Aleke wòvivinae nye esi ne ɣe de dzo lãme na mí le gbe si gbe vuvɔ le wɔwɔm! Mía dometɔ kae mekpɔa dzidzɔ ne ekpɔ agudzedze kple ɣe ƒe amigogbagba si nya kpɔna ŋutɔ la o? Gake menye ɖeko ɣea na míesea vivi le lãme ko o, ke boŋ ehiã vevie hafi míate ŋu anɔ agbe.\nƑe miliɔn geɖee nye esia si ɣea ƒe nuheŋusẽ lé anyigba la kple ɣletinyigba bubuwo ɖe wo nɔƒewo, eye wole xlã ƒomee. Eye abe ale si sukuviwo srɔ̃nɛ le suku ene la, míaƒe ɣea kple eŋuɣletinyigbawo katã ƒoa xlã Masa ɣletivihatsotso (Milky Way) ƒe titina. Gake le míaƒe ɣletivihatsotsoa me la, ɣletivi biliɔn 100 kple edzivɔ siwo le azɔli sia dzi la dometɔ ɖeka koe ɣea nye.\nNuheŋusẽ te Masa ɣletivihatsotsoa kple ɣletivihatsotso 35 bubuwo ƒo ƒu wozu ɣletivihatsotso ƒokpli ɖeka. Ɣletivihatsotso akpe geɖewoe le ɣletivihatsotso ƒokpli gãwo me. Míaƒe ɣea kple eŋuɣletinyigbawo mate ŋu anɔ ɖoɖo nyui nu alea ne ɖe wòle ɣletivihatsotso ƒokpli gã siwo me ɣletivihatsotsowo sɔ gbɔ ɖo kpaŋkpaŋ la me o. Guillermo Gonzalez kple Jay W. Richards gblɔ le woƒe agbalẽ si nye The Privileged Planet me be ɣletinyigba ʋɛ aɖewo koe le yamenutowo me “si dzi wobu be míaƒe agbe wɔnuku sia tɔgbe ate ŋu anɔ.”\nÐe nu gbagbe siwo le ɣletinyigba sia dzi la dzɔ le vome, alo nye nudogoɖenunu aɖe si dzɔ to “nane ƒe wòwó kpoyi” mea? Alo ɖe gɔmesese si yi ŋgɔ wu le ale si nu gbagbe siwo le Anyigba dzeani sia dzi wɔ va dzɔ ŋua?\nAme geɖe va kpɔe dze sii be ɖe wowɔ anyigba si dzi míele la koŋ be nu gbagbewo nate ŋu anɔ edzi. * Ƒe alafa geɖe enye esia la, Hebritɔ hakpanyaŋlɔla aɖe ŋlɔ nu tso anyigba kple dziƒowo ŋu. Eŋlɔ bena: “Ne mekpɔ wò dziƒowo, siwo nye wò asinudɔwɔwɔ, ɣleti kple ɣletiviwo, siwo nèwɔ la, nuka nye amegbetɔ, be nèɖoa ŋku edzi, kple amegbetɔvi, be nèléa ŋku ɖe eŋu?” (Psalmo 8:4, 5) Hakpanyaŋlɔla sia xɔe se be Wɔla aɖe li kokoko. Ðe nyataƒoƒo sia sɔ le egbexexe si de ŋgɔ le mɔ̃ɖaŋuŋutinunya me la mea?\n^ mm. 7 Kpɔ Psalmowo ƒe agbalẽa, vevietɔ Psalmo 8 lia.\nNumekugbalẽ si ŋkɔe nye The Illustrated Science Encyclopedia—Amazing Planet Earth gblɔ be: “Anyigba klẽna le yame si do viviti la me abe kpe xɔasi blɔ aɖe ene ne wokpɔe tso didiƒe.”\nAnyigbaa: U.S. Fish & Wildlife Service, Washington, D.C./NASA